Švajcarska policija je zaustavila njen brod i ona je u izjavi za britanski "Dejli mejl" rekla da je zbog toga morala da daje izjavu u švajcarskoj policiji. Takođe je rekla da su joj i vojne i civilne vlasti pretile zbog njenog performansa.\nNor bin Laden je inače poznata kao vatrena obožavateljka Donalda Trampa.\nPerformans na jezeru\nDok su oči celog sveta bile uprte u vilu u Ženevi gde su Vladimir Putin i Džo Bajden vodili razgovor o bitnim svetskim pitanjima, Nor bin Laden je sprovodila svoj plan u delu.\nNećaka ozloglašenog teroriste Osame bin Ladena, poznata je kao vatren obožavalac bivšeg presednika SAD Donalda Trampa. Nor, inače državljanka Švajcarske, videla je u Bajdenovoj poseti idealnu priliku da uputi njoj omraženom Bajdenu poruku.\nOna je organizovala flotilu čamaca na koje je ukrcala Trampove pristalice i onda su isplovili na Ženevsko jezero. Tu je raširila zastavu na kojoj je pisalo "Tramp je pobedio".\nOvo nije ostalo neprimećeno od strane bezbednosnih snaga koje su smesta reagovale.\nNor je posle vraćanja u marinu, rekla da su joj i policajci i vojnici pretili i govorili da će otići u pritvor ako smesta na ukloni spornu zastavu.\nTrampov ne tako željeni fan\nNa pitanje novinara šta ju je podstaklo na ovakav čin Bin Ladenova je rekla da po njenom mišljenju, "Bajden ne predstavlja Ameriku".\nOna je citirala francuskog presednika Emanuela Makrona koji je rekao kako "Amerika ponovo u klubu".\n- Amerika je zaista u klubu - i to u klubu lidera koji je ne uvažavaju interese svojih nacija, nego interese viših klasa.\nDžo Bajden na konfereniciji za štampu nakon samita u Ženevi\nOna je Bajdena nazvala "slabim" i rekla "da ne veruje da on vodi SAD" i da je uverena da bi "Tramp drugačije vodio samit".\nNor, je postala poznata u medijima po svojoj vatrenoj podršci Trampu i drugim Republikancima - i svoje mišljenje ona rado deli sa celim svetom.\nPre izbora u novembru, ona je poslala otvoreno pismo američkoj naciji, u kojem poziva Amerikance da glasaju za Trampa.\nKako samo ime Bin Laden u Americi izaziva negativne asocijacije, pitanje je koliko je Nor pomogla a koliko odmogla Donaldu Trampu.\nPod senkom porodičnog imena\nIako ima saudijsko poreklo, Nor bin Laden, je zajedno sa dve svoje sestre odrasla u Švajcarskoj, posle razvoda njenih roditelja.\nFoto: Polaris Hamid Mir / Profimedia\nNjena majka, Karmen Dufor, razvela se od njenog oca Jeslama, rođenog brata Osame bin Ladena 1988. i od tog trenutka, ona i sestre jedva da su videle svog oca, pošto je razvod bio mučan a Karmen u svojoj knjizi "Moj život u Saudijskoj Arabiji" iznela prljav veš klana Bin Laden.\nIpak, tokom godina, Nor je živela pod senkom onog što je njen stric uradio - njenu podršku Trampu mnogi vide kao njen pokušaj da skine ljagu sa sebe.\nPodsetimo, Džo Bajden i Vladimir Putin su se sastali u Ženevi, u pokušaju da reše goruća pitanja između dve zemlje i izbegnu novi Hladni rat.


Dan online - Drustvo: Identifikovati žrtve trgovine ljudima - 2017-05-13\nDrustvo CENTAR ZA ŽENSKA PRAVA PREDSTAVIO INFORMATOR Identifikovati žrtve trgovine ljudima\nU prethodnih nekoliko godina u Crnoj Gori nije zabilježen nijedan slučaj žrtve trgovine ljudima, dok je tokom 2016. bilo 1.400 prijava za porodično nasilje, kazala je izvršna direktorica Centra za ženska prava Maja Raičević. Ona je na predstavljanju Informatora za svjedoke/oštećene žrtve krivičnih djela trgovine ljudima i nasilja u porodici kazala da je od 1.400 prijava za porodično nasilje, oko 200 bilo za krivična djela, a ostalo su prekršajna.\n– Što se tiče slučajeva trgovine ljudima, to je nešto zabrinjavajuće. Ispada da u Crnoj Gori trgovine ljudima nema, jer u prethodnih nekoliko godina ne postoje zabilježeni slučajevi, čak nema ni sudskih postupaka za to krivično djelo – ukazala je Raičevićeva.\nDodala je da se u Srbiji godišnje zabilježi oko 100 žrtava trgovine ljudima, te da bi bilo logično da mi, kao susjedna i turistička država, moramo identifikovati određeni broj žrtava.\n– Potrebni su veći napori kada je u pitanju identifikacija trgovine ljudima – poručila je Raičevićeva.\nOna je navela da je Informator, koji su uradili Centar za ženska prava i Vrhovni sud, doprinos kako bi žrtve u sudskom postupku bile što bolje informisane, dodajući da procedure mogu da budu traumatsko iskustvo za žrtvu ukoliko izostane adekvatna podrška.\n– Ovaj informator i osnaživanje službi koji postoje pred sudovima, a tiču se podrške žrtvama/svjedocima značajan je iskorak u poštovanju međunarodnih standarda, koja interes i prava žrtve stavlja u centar svih postupanja institucija, uključujući i pravosuđe – pojasnila je Raičevićeva.\nNapomenula je da je informator rezultat saradnje Vrhovnog suda i Centra za ženska prava i nije dio projekta koji je finansiran od stranih donatora, već je u pitanju volonterska podrška CŽP reformi naših institucija i unapređenju rada pravosuđa.\nPredsjednica Vrhovnog suda Vesna Medenica kazala je da ta institucija posebnu pažnju posvećuje preduzimanju mjera u cilju zaštite prava i unapređenja položaja žrtava i svjedoka tokom trajanja sudskog postupka. Ona je naglasila da je od posebnog značaja da se obezbijedi da oštećeni kao tužilac ili svjedok ne osjećaju nelagodu zbog pojavljivanja na sudu.A.O.


Poziv za učešće u trećem ciklusu Međunarodnog kustoskog programa „Šta kustosiranje može/treba da bude?” (WCSCD) koji će se održati od 1. avgusta do 29. oktobra 2020. u Beogradu, otvoren je 3. februara, a zainteresovani umetnici i kustosi mogu se prijaviti do 8. marta 2020. u 17.00 sati. Kustoski program WCSCD nastavlja da naglašava kustoske prakse koje su aktivne na marginama mejnstrim umetničkog sistema, ali doprinose globalnom, što se i dalje može posmatrati kao stalni pokušaj dekolonizacije umetnosti i njenog diskursa.\nMeđu vodećim mentorima ovogodišnjeg ciklusa međunarodnog kustoskog kursa WCSCD naći će se Ekaterina Degot (direktorka i glavna kustoskinja festival “Štajerska jesen”), Liza Rozendal (vanredni profesor izložbenih studija na Nacionalnoj akademiji umetnosti u Oslu i kustos GIBCA - Međunarodnog geteborškog bijenala savremene umetnosti za 2019. i 2021), Čus Martinez (šefica Umetničkog instituta FHNW Akademije umetnosti i dizajna u Bazelu), Suzana Milevska (kustoskinja i teoretičarka vizuelne kulture), Dr. Zairong Ksijang (stipendista), Jelena Vesić (nezavisna kustoskinja, kritičarka i predavačica iz Beograda), Luka Lo Pinto (direktor MACRO Muzeja u Rimu), Nataša Petrešin – Bašle (nezavisna kustoskinja, umetnica i pisateljka) i „ruangrupa“ (umetnički direktori Documenta 15).\nU poslednje dve godine, Međunarodni pokret MeToo zahvaljujući brojnim hrabrim profesionalcima izneo je u javnost različite pojmove nasilja, i to danas predstavlja javni domen. Međutim, rodna neravnoteža u različitim aspektima rada unutar umetničkog sistema je i danas veoma prisutna. Ove i mnoge druge činjenice dovele su do toga da projekat WCSCD bude prilagođen tako što će pojam kuratorstva posmatrati kroz rodnu perspektivu u kontekstu eks-jugoslovenskog kulturnog polja.\n- podnosioci prijave moraju biti do 35 godina starosti\n- završene studije istorije umetnosti nisu obavezne\n- troškovi kursa su srednja mesečna zarada u državi u kojoj je izdat pasoš podnosioca prijave (koristimo online bazu najnovijih podataka o prosečnoj plati uspešno prijavljenih)\n- Naknada ne uključuje smeštaj i putne troškove\n- međunarodnim učesnicima će biti obezbeđena pomoć u nalaženju smeštaja u Beogradu (cena smeštaja iznosi približno 180 evra mesečno). Standardni troškovi kursa takođe ne pokrivaju prevoz i smeštaj na istraživačkim putovanjima. Polaznici kursa bi trebalo da pripreme oko 300 evra da pokriju dodatne troškove.\n- Motivaciono pismo o interesovanjima u istraživanju (u maksimalno 500 reči opisati vaše interesovanje za kustoske prakse)\n- Opis (maksimum 300 reči o radnoj metodologiji koju predlažete oko projekta – razmišljanje o arhivi, načinima arhiviranja i testiranje nove metodologije koja bi se mogla primeniti, istraživanje koje se odnosi na rod)\nWCSCD sa ponosom najavljuje savetodavnu grupu koja će pomoći u oblikovanju programa: Matt Packer, direktor Eva Internationala, Ares Športa, direktor Fondacije Lumbardi i Andrea Palasti, novosadska umetnica.\nProgram WCSCD je dugoročni projekat koji je pokrenula kustoskinja Biljana Ćirić, uz podršku i saradnju sledećih partnerskih institucija: Muzeja savremene umetnosti u Beogradu, Irskog bijenala savremene umetnosti “Eva International”, Muzeja Zepter, između ostalih. Projekat se realizuje uz podršku Italijanskog instituta za kulturu u Beogradu, Ambasade Švedske u Beogradu i Hestia – biroa za umetnost i geopolitička ukrštanja, između ostalih.\nViše informacija o programu i mentorima: http://wcscd.com/


Saopštenje opštinskog odbora SNS. Poštovani građani opštine Svilajnac, simpatizeri i članovi Srpske napredne stranke: Opštinski odbor Srpske napredne stranke u Svilajncu saoštenjem za javnost ...\nImam čast da vam se obratim i zadovoljstvo da svi građani saznaju pravu istginu o vašem radu, upornosti, istrajnosti a pre svega požrtvanju za ...\nOO SNS i OO SDP podržavaju Ekološki pokret i građane u peticiji protiv postojanja postrojenja za tretman medicinskog otpada u Svilajncu. Zbog velikog interesovanja građana ...\nPoštovana Evice, nekada davno radio sam u toj istoj ulici i često dolazio u ministarstvo prosvete kod magistra Branislava Jovanovića i mog nekadašnjeg kolege ...\nPoštovani prijatelji Ekološkog pokreta Svilajnac, poštovani građani Opštine Svilajnac, prenosimo ovaj tekst sa jagodinskog portala Infocentrala (www.infocentrala.rs) kao primer neprofesionalnog i jednostranog izveštavanja o ...\nU Zahtevu četiri poljoprivredna udruženja Skupštini opštine Svilajnac i izvršnom veću traži se da se opština izjasni kao i 121 opština u Srbiji protiv ...\nKrajem septembra ove 2015-e godine je svilajnačko opštinsko Javno Preduzeće “Morava” krenulo sa pripremom terena za postavljanje asfalta u Kameničkoj ulici. Već pet godina ...\nEkološki pokret Svilajnac je početkom septembra ove godine obavestio svilajnački SPS o rešenju Ministarstva poljoprivrede i ekologije životne sredine vezanom za izgradnju reciklažnog postrojenja ...\nOva žitarica poreklom iz južne Azije, doneta je na Bliski Istok pre oko 9000 godina i od tada se proširila na celoj teritoriji Evrope. ...\nProcenjuje se da zdravstvene ustanove u Srbiji godišnje stvore oko 50.000 tona otpada, od čega je 10 odsto opasno po zdravlje ljudi i životnu ...\nVIŠE od 3.000 košnica, u okolini Kikinde, ostalo je bez roja, zbog masovnog pomora pčela. Uzrok još nije poznat, ali pčelari sumnjaju da je ...


"Tadić kriv za loš izborni rezultat DS-a"\nPredsednik Nove stranke Zoran Živković ocenio je da su razlozi lošeg izbornog rezultata liste oko Demokratske stranke loša vladavina DS dok ju je vodio Boris Tadić.\nZamenik premijera samoproklamovanog Kosova i lider Samostalne liberalne stranke (SLS) Slobodan Petrović izjavio je u sredu da je odluku o podršci Srpskoj naprednj stranici doneo samostalno, da je...\nCelo selo izbrisano sa biračkog spiska\nMeštni Šilova kraj Gnjilana nisu mogli da glasaju na nedavno održanim srpskim parlamentarnim izborima na Kosovu. Kada su ujutru otišli na glasačko mesto shvatili su da nema biračkog spiska, i...\nPotpuno neuobičajena najava apsolutnog pobednika izbora lidera SNS Aleksandra Vučića da će o formiranju vlasti razgovarati ne samo sa strankama koje su preskočile cenzus, nametnula je isto...\n"Vučić je ciničan, a njegov poziv je igra"\nDa li nas uskoro očekuju izbori u Vojvodini?\nPredsednik Skupštine Vojvodine Ištvan Pastor izjavio je danas u Novom Sadu da će prevremeni parlamentarnih izbora u Vojvodini biti održani jedino u slučaju da se za njihovo održavanje stvore...\nOpozicija na Kosovu besna zbog srpskih izbora\nOpozicione partije u Skupštini samoproklamovanog Kosova kritikovale su Vladu samoproklamovanog Kosova jer je dozvolila održavanje srpskih parlamentarnih izbora, i ocenili da je to kršenje Ustava i...\nJ. L. Petković - Vesti 5 komentara\nJakšić: Pobedile pare i strah!\nSrbi na severu Kosova svojim glasovima pokazali su da podržavaju politiku Vlade Srbije. Prema prvim rezultatima, u opštinama Leposavić, Zubin Potok, Zvečan i Kosovska Mitrovica glasalo je 7.173...\nŽiv je Dule, i zdrav k’o dren!\nIako su neki mediji objavili da je Dušan Bajatović teško proživeo (i preživeo) izbornu noć, sam čelnik Socijalističke partije Srbije (SPS) se potrudio da demantuje glasine o navodnom blažem...


Postporođajna depresija – Dojenje – najbolji izbor za bebu\n20.04.2015 20.04.2015 149\n*svi su srećni sem mene*\nKad pomenemo reč depresija, mnogi od nas pomisle na neraspoloženje, manjak volje, tugu pa čak i lenjost. Depresivne osobe se laički nazivaju i statičnim, nezadovoljnim, a u krajnjem slučaju i razmaženim osobama.\nSve navedeno predstavlja samo simptome ove bolesti, koja je mnogo dublja, nego što nam deluje na prvi pogled. Stanje koje prvashodno zahteva pomoć stručnih lica, kao i podršku i razumevanje okoline.\nPodrška partnera i najbližih je od krucijalnog značaja za što brzi oporavak, kao i dojenje, koje igra veoma veliku ulogu u razvijanju emocionalnog kontakta između majke i bebe.\nRetko će se desiti da upoznate mamu ili čujete od neke mame u igraonici, da je patila od postporođajne depresije. To je kod nas još uvek zabranjena tema, nešto čega se stidimo, ili ako se baš ne stidimo, bojimo se osude okoline, pa ćutimo. Mislimo da smo jedini na svetu kojima se ona desila, i uporno tražimo uzroke tog našeg „srama“ i neuspeha.\nNe osećamo se srećno i zadovoljno nakon dolaska kući iz porodilišta sa bebom, pitamo se zašto nam je toliko teško da se brinemo o bebi, da dojimo, da uživamo.\nRazlog je veoma jednostavan, život sa novorođenčetom je težak. Naš život više nije samo naš, 24 sati dnevno nas neko treba i zavisi samo od nas. To ume biti veoma stresno. Neke žene se sa tim stresom nose lakše a neke teže.\nRešenje ili bar prvi korak u prevazilaženju ovog stanja leži u nama. To je prihvatanje sopstvenih emocija i njihovo izgovaranje. Traženje pomoći.\nPostoje tri oblika promene raspoloženja žena posle porođaja:\n“Bebi bluz”, koji se javlja kod većine žena u danima odmah posle porođaja i smatra se normalnim. Nova majka ima nagle promene raspoloženja, kao što su osećanja sreće koji se smenjuju sa osećanjem tuge. Majka može plakati bez razloga, može osetiti nestrpljenje, razdražljivost, nemir, uznemirenost, usamljenost i tugu. Bebi bluz može da traje samo nekoliko sati ili jednu do dve nedelje nakon porođaja. Obično ne zahteva tretman. Često pomaže razgovor sa drugim novim mama.\nPostporođajna depresija (PPD) se može desiti za nekoliko dana ili čak meseci posle porođaja. Ona može da se desi nakon rođenja svakog deteta, a ne samo prvog deteta. Žena može da ima osećanje, slično „bebi bluz” – tuga, očaj, nemir, razdražljivost – ali majka ih oseća mnogo snažnije. Takođe je vrlo karakteristična i anksioznost koja se oslikava u nedostatku privrženosti bebi, te osećaja krivice zbog toga.\nPostporođajnu depresiju doživljava 10% do 16% mama, danas neka istraživanja čak povećavaju taj broj na 25%, a lečenje se uglavnom sastoji od adekvatne psihoterapije i eventualnog uzimanja antidepresiva, dok je kod blažih simptoma ponekad dovoljno i savetovanje psihologa.\nMajke koje doje svoje bebe, imaju manju verovatnoću da će oboleti i osetiti neke od ovih promena raspoloženja i bolesti. Pa ipak, ako se to desi, treba konsultovati svog lekara da se terapija prilagodi majci koja doji, jer je danas uglavnom većina lekova protiv depresije kompatibilna sa dojenjem.\nPostporođajna psihoza je vrlo ozbiljno mentalno oboljenje koje može da utiče na zdravlje majke. Ova bolest može brzo da se razvije, često u prva tri meseca posle porođaja. Žena može da izgubi dodir sa stvarnošću, ima slušne halucinacije (čuje glasove koji ne postoje), deluzije (veruje u stvari koje su iracionalne), dok su vizuelne halucinacije (vidi stvari koje ne postoje) manje uobičajene. Ostali simptomi su nesanica, osećaj uznemirenosti i ljutnje i čudna osećanja i ponašanja.\nKod žena koje imaju postporođajnu psihozu potrebno je odmah započeti medikamentoznu terapiju. Najčešće se pacijentkinja hospitalizuje zbog rizika da povredi sebe ili nekog drugog. Postporođajna psihoza uglavnom se javlja kod žena koje i inače pate od težih psihičkih bolesti.\nPatiti od jednog od tih poremećaja raspoloženja ni na koji način ne znači da žena neće biti odgovorna mama. Žena koja se bori protiv postporođajnog poremećaja raspoloženja bi trebalo da se oseća sigurnom da će uz pravilan tretman, obično kombinacijom psihoterapije i antidepresiva, ona biti prekrasna majka ne samo tog deteta, već ako se odluči, i druge dece u budućnosti.\nNije sramota osećati se loše nakon porođaja.\nVrlo često se dešava da mame koje ne uspeju u dojenju, svojim razočarenjem u sebe i osećajem neuspeha pospeše ulazak u depresiju. Podrška dojenju i majci koja želi da doji je veoma značajna u tom momentu.\nZato sve mame, koje se osećate loše i sumnjate da imate neki od ovih problema, znajte da niste same, niste Vi krive. Potražite najbližeg psihologa, pričajte o svojim osećanjima, tražite pomoć.\nDojite što duže svoju bebu, jer je dojenje jedan od načina povezivanja i stvaranja bliskosti između vas.\nAutor: Marica Milisavljević, savetnica za dojenje na obuci\nMilena Kostić 28.08.2015 05.05.2016\nMilena Kostić 25.08.2015 05.05.2016\nMilena 16.06.2015 at 12:47\nDa sam bila u postporodjajnoj depresiji posle prvog porodjaja, shvatila sam tek posle nekoliko meseci kad sam sagledala sve simptome. Trajala je nekih mesec I po dana. Bas kao sto ste I rekli, tuga, razdrazljivost… bez zelje da pricam sa bilo kim. Secam se da su me svi zvali da cestitaju rodjenje deteta, a ja se nikome nisam javljala na telefon mesec dana. I ne krijem to, uvek otvoreno pricam o tome!


Srbija i Turska, to su srca dva u Novom Pazaru - VICE\nOvde nema kritika Erdoganove politike, niti protivljenja njegovim potezima i idejama. "Erdogan predstavlja nadu muslimanskog sveta", kažu u Novom Pazaru.\n12 Oktobar 2017, 8:12am\n"Kad pogledam sa bedema, vidim divan grad, Novi Pazar moj zavičaj najmiliji grad, njega krase spomenici Altun Alema i manstir Sopoćani stara tvrđava", reči su kultne pesme koja se smatra za himnu Novog Pazara. Turski predsednik Redžep Tajip Erdogan je doslovce izrecitovao pred nekoliko hiljada ljudi koji su došli da pozdrave "najveću nadu muslimanskog sveta".\nOd ranog jutra, ulice Novog Pazara crvenele su se od turskih zastava, plakata i bilborda postavljenih u znak dobrodošlice turskom predsedniku i njegovoj političkoj i ekonomskoj sviti. Bilo je padanja u nesvest, suza radosnica onih koji su uspeli da se uslikaju sa Erdoganom, ili barem da se rukuju sa nekim od njegovih ministara.\nOvde nema kritika Erdoganove politike, niti protivljenja njegovim potezima i idejama. Turski predsednik je iz dana u dan dobijao sve više simaptija kod stanovništva u ovom delu Srbije, toliko da je u noći kada je u Turskoj bio na snazi vojni puč, na gradskom trgu u Novom Pazaru više stotina ljudi je celu noć bilo na ulicama i tako pokazivalo podršku Erdoganu i njegovoj vladi.\nVeze sa Turskom u Sandžaku ojačale su još posle Drugog svetskog rata, kada su se Bošnjaci iz ovog dela zemlje u velikom broju iseljavali u Tursku, prvenstveno u Istanbul. U Novom Pazaru skoro da nema kuće u kojoj neko iz bliže porodice ne živi u Turskoj. U jednom periodu, u košarkaškoj reprezentaciji Turske igrala su čak četiri igrača iz Sandžaka, i na ulicama Novog Pazara se često slavila pobeda ovog tima protiv tadašnje Jugoslavije.\nErdogan bio je prvi turski političar koji je posetio Novi Pazar od Drugog svetskog rata, pre sedam godina, u društvu tadašnjeg predsednika Srbije Borisa Tadića, a turska Razvojna agencija uložila je u ovaj kraj više miliona evra u izgradnju dečijih obdaništa, škola, mostova, puteva i zdravstvenih ustanova.\nDalija Šahović ima 17 godina, živi u Novom Pazaru i došla je vrlo rano na gradski trg kako bi zauzela mesto da vidi čoveka kog "svim srcem sledi". Kaže da za nju i sve koje zna "Erdogan predstavlja nadu muslimanskog sveta" i da "svim srcem sledi sve što on radi I za šta se zalaže".\nHalil Bjelak, Šejla Kozić i Nejla Koničanin, srednjoškolci, došli su iz obližnjih mesta na glavni trg u Novom Pazaru kako bi videli predsednika Erdogana. Kažu da je za njih veoma važno što će videti jednog takvog svetskog lidera uživo, i drago im je da se "konačno pojavilo lider iz islamskog sveta koji je stao na put nepravdi koja se čini muslimanskom narodu, koji je stalno na strani palestinskog naroda i uvek i svuda u svom srcu nosi Bošnjake, Sandžak i ovaj deo Srbije". Nadaju se da će posle ove posete biti više ulaganja turskih investitora u ovaj region i tako otvoriti nova radna mesta.\nĐorđe Pantović, osamnaestogodišnjak, u društvu Samira i Marka, smatra da je poseta Erdogana i Vučića Novom Pazaru "jako bitna za njihovu budućnost" jer veruju da će doneti poboljšanje života, te da neće morati da napuštaju ovaj grad zbog slabe ekonomske situacije. Kažu da im je drago da među okupljenima vide kako se ukršataju zastave Turske i Srbije i kako zajedno u slozi dočekuju ova dva politička lidera.\nHoće li se nasmejana lica političara i njihove pratnje otelotvoriti u ekonomsku i finansijsku podršku regionu koji je oduvek među najsiromašnijima u Srbiji, pokazaće dani koji dolaze. Do tada, ova poseta će dugo biti opisivana kao Erdoganov dolazak u njegov "drugi zavičaj".\nPogledajte još fotografija iz Novog Pazara:\nRedžip Tajik Erdogan


HET-TRIK ZA BOD Gomezova tri pogotka u Leverkuzenu, evrogol doneo trijumf Ingolštatu /VIDEO/\nU utakmicama 26. kola nemačkog fudbalskog šampionata Volfzburg je uspeo da stigne veliki zaostatak na gostovanju Bajeru u Leverkuzenu 3:3 (2:0), pa se kući vratio sa bodom. Jedan od favorita za ispadanje, Ingolštat je na svom terenu savladao Majnc sa 2:1 (1:0) fantastičnim pogotkom Hederđonaja.\n"Farmaceuti" su već slavili trijumf, vodili su sa 2:0 deset minuta pre kraja, pogocima Belarabija u 40. i Folanda u 65, a onda je usledio hladan tuš u režiji Marija Gomeza. Bivši nemački reprezentativac uspeo je da u 80, 83. i 87. minutu savlada golmana domaćih i donese preokret ekipi koja se bori za opstanak.\nIako su tada "vukovi" mislilli da će stići do trijumfa, ni to se nije dogodilo. Bajerov klinac Kai Haverc u 89. minutu postao je najmlađi strelac kluba sa svega 17 godina, 9 meseci i 22 dana.\nNa utakmici Ingolštata i Majnca domaćin je poveo u 10. minutu sjajnim udarcem glavom defanzivca Romena Brežerija nakon kornera. Oztunali je iz slobodnjaka u 71. uspeo da postigne izjednačujući pogodak, ali on je pripisan Matipu, jer se čini da je skrenuo lopte i matirao svog golmana.\nDa tri boda osvoji Ingolštat pobrinuo se Švajcarac Florent Hederđonaj samo dva minuta kasnije. Vezista je iz punog trka po desnom boku uspeo da lobuje golmana Majnca Losla sa preko 20 metara.\nDomaći su uspeli da se približe begu iz opasne zone, prvim trijumfom nakon četiri meča, i sada sa 22 boda imaju sedam manje od sigurnog Majnca.\nHerta - Hofenhajm 1:3 (1:1)\n(Pekarik 32 - Kramarić 39, 86, Šule 76)\nBajern - Augzburg 6:0 (2:0)\n(Levandovski 17, 55, 79, Miler 36, 80, Alkantara 62)\nHamburger - Keln 2:1 (1:1)\n(Miler 13, Holtbi 90+1 - Jojić 25)\nLajpcig - Darmštat 4:0 (1:0)\n(Keita 12, 81, Forsberg 67, Orban 79)\nFrajburg - Verder 2:5 (0:2)\n(Petersen 64, Grifo 77 - Kruze 21, Dilejni 45+2, 48, 86, Bartels 71)\nŠalke - Borusija Dortmund 1:1 (0:0)\n(Kerer 77 - Obamejang 53)\nAjntraht - Borusija Menhengladbah 0:0\nIngolštat - Majnc 2:1 (1:0)\n(Brežeri 10, Haderđonaj 73 - Matip a.g. 71)\nBajer L. - Volfzburg 3:3 (2:0)\n(Belarabi 40, Foland 65, Haverc 89 - Gomez 80, 83, 87)\nSADA JE JASNO, NAJBOLJI TRANSFER ROK OVOG LETA NAPRAVIO JE ČELSI Pukla kasa, stigao i Haverc za 72 miliona!


subota, 11. nov 2017, 11:30\nNovi Sad, 2021. godine nosiće titulu Evropske prestonice kulture.\nNovi Sad 2021. je platforma za razvoj kreativnih potencijala Novog Sada a na putu ka 2021. godini stoji ostvarivanje projekata revitalizacije kulturnog nasleđa, rekonstrukcije starih i otvaranje novih prostora namenjenih kulturi, preispitivanja savremenog identiteta Novog Sada.\nO pripremama i planovima Novog Sada, prvog grada van EU, da opravda titulu Evropske prestonice kulture, govore Nemanja Milenković i Danijela Mirkov, direktor i član Upravnog odbora Fondacije "Novi Sad 2021".\nAurora Čini se javlja iz Liverpula i podeliće sa gledaocima Srbije na vezi iskustva iz 2008. godine, kada je Liverpul bio upravo Evropska prestonica kulture.\nPodršku Novom Sadu pruža i Hong Kong, odakle se uključuje Klement Vu, biznismen i okružni odbornik.\nSrbija je devet puta učestvovala na takmičenju "Dečja pesma Evrovizije". Ove godine, kao naše predstavnice na ovom festivalu, u Gruziju putuju Irina Brodić i Jana Paunović sa pesmom "Ceo svet je naš". One su gošće Magazina, kao i Silvana Grujić, odgovorni urednik Muzičke redakcije RTS. Razgovaramo kako teku pripreme i kakvu podršku srpska dijaspora može da pruži za što bolji plasman srpske pesme, 26. novembra u Tbilisiju.\nFilmsko ostvarenje igrano-edukativnog karaktera o životu kneza Lazara Hrebeljanovića, od rođenja pa do Gazimestana, zamisao je mladog reditelja Marka Marinkovića. Kruševljanin Marko Marinković, inače nastavnik istorije, želi da, kako kaže, film Knez Lazar bude od koristi svima: prosvetnim radnicima, kulturnim institucijama, Srpskoj pravoslavnoj crkvi, turističkim organizacijama, njegovom rodnom gradu, dijaspori, generacijama koje dolaze. Naslovna uloga poverena je Vojinu Ćetkoviću, a kneginje Milice Biljani Nikolić. Projekat Knez Lazar je već dobio podršku mnogih institucija i pojedinaca ali je za završetak potrebno još finansijskih sredstava. U emisiji ćete čuti kako možete podržati ovo ostvarenje.\nDuo gitara, Ivan Čukić i Goran Stojković, najaviće predstojeća evropske koncerte a ugostićemo i Ansambl "Renesans".


Završen projekat "Inventar stanja zemljišnih resursa u BiH" - Akta.ba\nZavršen projekat "Inventar stanja zemljišnih resursa u BiH"\n30.06.2007. 10:55 / Izvor: Fena\nOrganizacija Ujedinjenih naroda za hranu i poljoprivredu (FAO) predstavila je 29. muna 2007. u Sarajevu postignuća projekta "Inventar stanja zemljišnih resursa u BiH u poslijeratnom periodu", koji je realiziran uz podršku italijanske vlade.\nOvaj projekt je značajan za BiH jer je omogućio uvođenje novih metoda koje su standardizovane i baze podataka za korištenje zemljišta. Razvijena je PLUD metodologija koja podrazumijeva puno učešće lokalne zajednice u procesu planiranja načina korištenja zemljišta što je od posebnog značaja za razvoj ruralnih područja u BiH.\nU svom obraćanju ambasador Republike Italije u BiH Alessandro Fallavollita naglasio je značaj saradnje dviju zemalja na ovom projektu te doprinos razvoju poljoprivrednog sektora u BiH.\nU prvoj fazi, prema njegovim riječima, počelo se s označavanjem i popisom zemljišta da bi se u toku projekta razvila metodologija koja će omogućiti vlastima u BiH na različitim nivoima da na osnovu tih podataka na najbolji način iskoriste prirodne resurse. Projekt u končanici kako je dodao potiče saradnju BiH i italijanskih privrednika posebno u sektoru poljoprivreda.\nRezultati dobiveni implementacijom treće faze ovog projekta uručeni su predstavnicima općina Bileća, Bugojno, Doboj-Jug, Gračanica, Petrovo, Prijedor, Šipovo, Tešanj, Travnik i Višegrad, te predstavnicima nadležnih ministarstava, tehničkih institucija koje su učestvovale u projektu i predstavnicima italijanske vlade koja je finansijski podržala projekt.\nCilj sedmogodišnjeg projekta bio je osiguravanje informacija o zemljišnim resursima, mogućnostima i rizicima radi boljeg upoznavanja teritorije i pravilne raspodjele resursa u poljoprivrednom sektoru, jačanja nacionalnih instituta te kapaciteta za upravljanje zemljišnim resursima na lokalnom nivou.\nProduktivan poljoprivredni sektor u BiH može značajno unaprijediti održivi povratak, doprinijeti smanjenju nezaposlenosti, poboljšanju ekonomskih tokova i povećanju izvoza.\nUjedinjeni narodi za hranu i poljoprivredu


Najave | OFK Bačka - Part 6\nNaslovna / Vesti / Najave (strana 6)\nU subotu protiv Javora otvorene kapije „Vave“\nU subotu 05. maja s početkom u 17 h Bačka u utakmici sezone dočekuje ekipu Javora iz Ivanjice. Uprava kluba danas je donela Odluku da se za ovaj veoma značajan susret širom otvore kapije stadiona Slavko Maletin Vava. Ekipi Bačke neophodna je maksimalna podrška sa tribina i mole se navijači …\nBačka – Javor u subotu, 05. maja\nU subotu 05. maja na stadionu Slavko Maletin Vava sa početkom u 17 časova fudbaleri Bačke dočekuju ekipu Javor Matisa. Posle serije loših rezultata pulene trenera Dejana Čelara očekuje presudni meč za očuvanje superligaškog statusa protiv direktnog konkurenta Javora iz Ivanjice. Navijači Bačke popularni „BAČKISTI“ sa zebnjom i sa dosta …\nRad – Bačka u nedelju, 29. aprila\nRADNIK – BAČKA u sredu, 25. aprila\nBačka – Mačva u nedelju, 22. aprila


Kinezi odobrili kredit za autoput\nKineska Eksim banka odobrila je 687,65 miliona eura vrijedan kredit za gradnju prve dionice autoputa Bar- Boljare, od Smokovca do Mateševa, saopštio je ministar saobraćaja i pomorstva, Ivan Brajović.\nBrajović je kazao da sada kredit ide na saglasnost Vladi Kine i očekuje da sve procedure i u Kini i u Crnoj Gori oko potpisivanja međudržavnog ugovora budu završene za mjesec i po.\n"Početak radova se može očekivati do kraja godine", rekao je ministar na konferenciji za novinare.\nVlada Crne Gore je u julu prošle godine prihvatila ponudu kineskih kompanija CCCC i CRBS za izgradnju prve dionice autoputa Bar- Boljare od Smokovca do Mateševa, vrijednu 809 miliona eura. Predviđeno je da izgradnja ove dionice traje četiri godine.\nUčešće države u gradnji prve dionice autoputa iznosi 120 miliona eura, a kreditom kod kineske Eksim banke će se finansirati preostali dio investicije. Preduslov za dolazak kineskih državnih građevinskih kompanija je da Crna Gora i Kina potpišu međudržavni sporazum u oblasti infrastrukturnih projekata, koji treba da bude verifikovan u parlamentu.\nPodsjetimo, predstavnici kompanije CRBS su u utorak informisali predsjednika Vlade Mila Đukanovića da su stvoreni preduslovi za finalizaciju formalne procedure za skoro potpisivanje Ugovora o finansiranju i početak realizacije tog značajnog projekta.\nTada su istakli da očekuju da i sa crnogorske strane bude dobijeno zeleno svjetlo kroz parlamentarnu proceduru verifikacije Zakona i Ugovora o autoputu, kako bi radovi mogli da počnu.\nPosebno istakli spremnost za angažovanje domaće radne snage i potencijala, kao i da tokom trajanja radova organizuju edukaciju studenata za oblast izgradnje puteva.\nSledeća ⇨ Juče obavljena primopredaja broda građenog u Kini\nPrethodna ⇦ Josip Leko impresioniran rastućim optimizmom koji vlada u Kini


Najvažniji ciljevi pravnih tekovina EU u oblasti finansijskih usluga su obezbeđivanje finansijske stabilnosti i adekvatna zaštita potrošača, investitora i osiguranika. Pravne tekovine EU u oblasti finansijskih usluga obuhvataju oblasti: bankarstva, osiguranja, reosiguranja, dobrovoljnih penzijskih fondova, tržišta kapitala i infrastrukture finansijskog tržišta, pravila za dobijanje dozvole, rad i nadzor finansijskih institucija i regulisanih tržišta. Takođe, uređena su i pitanja zaštite potrošača finansijskih usluga, kao i način saradnje tela zaduženih za nadzor finansijskog tržišta.\nStabilan i integrisan finansijski sistem\nRaznovrsnija ponuda usluga na tržištu\nSigurnost korisnika finansijskih usluga\nFinansijske institucije mogu da posluju širom EU u skladu sa „sistemom jedinstvenog pasošaˮ što omogućava nekoj finansijskoj instituciji poslovanje u bilo kojoj državi članici Unije bez traženja posebne dozvole od države domaćina, i s principom „kontrole matične državeˮ (princip kontrole od strane države u kojoj finansijska institucija ima sedište, što se ostvaruje putem osnivanja filijala u drugim državama ili pružanjem prekograničnih finansijskih usluga). Kako bi se zaštitila prava investitora, na nivou EU određeno je da se investitoru moraju pružiti jasne i sveobuhvatne informacije, potrebne za donošenje odluke o ulaganju.\nU oblasti banaka i finansijskih konglomerata, pravne tekovine EU utvrđuju zahteve u pogledu izdavanja odobrenja za rad, poslovanje i kontrolu poslovanja kreditnih institucija, kao i zahteva koji se odnose na izračunavanje adekvatnosti kapitala, a primenjuju se na kreditne institucije i na investiciona društva. Pravne tekovine u ovom sektoru propisuje pravila koja se odnose na dodatni nadzor finansijskih konglomerata, određuju pravila koja se odnose na godišnje i konsolidovane izveštaje banaka i drugih finansijskih institucija. Time se, takođe, usklađuju određene odredbe koje se odnose na reorganizaciju i likvidaciju kreditnih institucija sa filijalama u više država članica. Posebna pažnja regulatora usmerena je na uvođenje jedinstvene šeme za osiguranje depozita sa obaveznim učešćem svih banaka u sistemu u njenom funkcionisanju.\nOsiguranje i penzioni fondovi\nNa području osiguranja i penzionih fondova predviđena su pravila koja se odnose na izdavanje odobrenja za rad, poslovanje i nadzor društava za životno i neživotno osiguranje, kao i reorganizaciju i likvidaciju društava za osiguranje sa filijalama u više država članica. Postoje posebni propisi u sektoru neživotnog osiguranja za saosiguranje, putno osiguranje, osiguranje kredita i osiguranje pravnih troškova. Pravna tekovina utvrđuje pravila za dodatni nadzor grupe osiguravača, a obuhvata i regulatorni okvir za poslove reosiguranja u EU, u cilju otklanjanja prepreka za obavljanje poslova reosiguranja, kao što je obaveza za društva za reosiguranje da daju imovinu u zalog. Propisana su i pravila za godišnje i konsolidovane izveštaje društava za osiguranje.\nInfrastruktura finansijskih tržišta\nPravila u ovom delu imaju za cilj smanjenje i usklađivanje formalnih zahteva i postupaka za formiranje i sprovođenje kolaterala u celoj EU, kao i smanjenje sistemskog rizika koji je povezan sa insolventnošću učesnika u platnim sistemima i u sistemima poravnanja hartija od vrednosti.\nTržišta hartija od vrednosti i investicione usluge\nRegulatorni okvir tržišta kapitala obuhvata pravila koja se odnose na: investicione usluge i tržište hartija od vrednosti, osnivanje, poslovanje i nadzor poslovanja investicionih fondova i uređenih tržišta, kompenzacione šeme za investitore, objavljivanje prospekata, zabrane zloupotrebe tržišta itd. Pravila o prospektima imaju za cilj jačanje zaštite investitora bez obzira gde se izdaju u EU, jer moraju pružati jasne i potpune informacije koje su im potrebne za donošenje investicionih odluka.\nČlanstvo u EU imaće pozitivan efekat za učesnike finansijskih tržišta, kao i za građane, preduzetnike, investitore, odnosno korisnike finansijskih usluga. Inovativnost i ponuda novih vrsta usluga, kao i povećanje konkurencije koristiće preduzetnicima i građanima, posebno kada je reč o ponudi banaka, ali i ponudi proizvoda i usluga nebankarskih finansijskih institucija. S tim u vezi, posebna pažnja posvećena je osiguranju zaštite korisnika usluga i njihovog informisanja o uslugama koje pružaju finansijske institucije, počevši od zaključivanja ugovora o kreditu, osiguranju ili ulaganjima na tržištima kapitala. Takođe, sigurnost deponenata obezbeđena je jedinstvenom šemom depozitnog osiguranja sa obaveznom participacijom banaka, čime se učvršćuje poverenje javnosti u bankarski sistem i podstiče stabilnost finansijskog sistema u celini.\nSrbija je umereno pripremljena u ovoj oblasti. U prethodnom periodu ostvaren je izvestan napredak, naročito u oblasti banaka i finansijskih institucija, ali je neophodan rad na implementaciji EU prava u oblasti finansijskih usluga. U narednom periodu, Srbija naročito treba da preduzme dodatne korake za usklađivanje sa Direktivom o kapitalnim zahtevima i regulaciji i Direktivom Solventnosti II.\nPotpunim usklađivanjem zakonodavstva sa pravnom tekovinom EU i njegovom pravilnom primenom stvaraju se preduslovi za visok stepen stabilnosti finansijskog sistema. Istovremeno, utiče se na poboljšanje položaja učesnika na finansijskom tržištu, kao i korisnika finansijskih usluga, kroz uređenje pitanja obavljanja delatnosti u ovoj oblasti, omogućava se raznovrsnija ponuda usluga na tržištu. S tim u vezi, poseban segment čini zaštita potrošača, koja se ogleda kroz njihovo informisanje o uslugama koje pružaju finansijske institucije, što, između ostalog, uključuje usluge u oblasti osiguranja, kredita ili platnog prometa.


Eksperiment koncert u Barseloni sa 5.000 ljudi dao rezultat koji je sve ostavio u čudu | Luftika\nFoto: EPA - EFE/Alejandro Garcia\nOrganizatori eksperimentalnog rok koncerta održanog 27. marta pred 5.000 ljudi u Barseloni izjavili su da na samom događaju nije bilo slučajeva prenošenja virusa kovid-19 među posetiocima.\nDve nedelje nakon manifestacije svi prisutni radili su PCR test i “ne postoji nijedan znak da je došlo do prenošenja virusa tokom dogadjaja, što je i bio cilj ove studije”, rekao je na konferenciji za novinare lekar Hosep Marija Ljibre.\nKorona virus i muzika: U Barseloni održan veliki koncert posle…\nDržavni službenici i lekari prodaju negativne PCR testove za 4.000 din,…\nSvih 5.000 prisutnih testirani su i pre koncerta, a na samom koncertu svi su nosili FFP2 zaštitne maske.\nPrema rečima lekara koji su i sprovodili istraživanje, samo šest pozitivnih slučajeva od 5.000 posetilaca otkriveno je dve nedelje nakon koncerta, a organizatori sa sifurnošću tvrde da se za „četiri od ovih šest slučajeva prenošenje virusa nije dogodilo tokom koncerta“.\n„Optimizovanom ventilacijom, antigenskim testiranjem i nošenjem maske možemo garantovati siguran prostor“, dodao je on.\nOrganizatori su želeli da pokažu da su koncerti mogući i pored pandemije, a ovo iskustvo je jedno od retkih koje se u Evropi dogodilo na sadašnjoj muzičkoj sceni.\nNošenje maski, kao i dosledno testiranje svih učesnika eksperimenta, strogo je kontrolisano.\nDrugi takav koncert održan je početkom marta u Holandiji sa 1.300 posetilaca.\nIsti tim istraživača je još u decembru organizovao pilot projekat u dvorani u Barseloni sa 500 posetilaca koji su prethodno testirani. Nekoliko dana kasnije, niko se nije zarazio koronavirusom.\nPodsećamo, 24 aprila održan je najveći rok koncert od početka pandemije koronavirusa, kada je na Novom Zelandu pevalo i đipalo čak 50.000 ljudi.\noznakebarselona eksperiment koncerti koronavirus koronavirus eksperiment rok koncert\nVesićev “beogradski eksperiment”: Pravimo 2 koncerta da vidimo koliko će biti zaraženih\nGoran Bare vapi za pomoć: Ako vam treba neko da kopa krompir, tu sam\nŠta je saznao ruski lekar koji se namerno zarazio koronom, i to dva puta


RTCG - Radio Televizija Crne Gore - Nacionalni javni servis :: Politika :: Ko bude kršio zakon, snosiće posljedice\nDPS BUDVA 03. 06. 2020. 10:52 >> 10:55 0\nKo bude kršio zakon, snosiće posljedice\nSvako ko bude kršio zakon, snosiće posljedice poručuju predsjedniku Opštine Budva Marku Careviću iz OO DPS tog grada.\n"Izjavom o smjeni vlasti u Budvi i svojim očekivanjima, odlazeći gradonačelnik Carević, pokazuje ozbiljno odsustvo percepcije realnosti", navodi se u saopštenju budvanskog DPS-a.\nDodaju da se Cervić uzaludno hrabri da će kršenjem zakona obezbijediti sebi i svojoj političkoj družini nelegalan ostanak na vlasti.\n"Da ga podsjetimo: ne odlučuje se o lokalnoj upravi u Budvi, siledžijskim metodama i nasiljem, već voljom građana. Odnosno, brojem odbornika koji će glasati za smjenu najgore vlasti koju je ikad Budva imala", navodi se u saopštenju.\nDodaju da je njih većina, što, kako su kazali, odlazeći predsjednik Opštine sasvim sigurno zna.\n"Po istom principu, neće Carević, Radović i njihova cirkuska mašinerija odlučivati da li je zakon prekršen ili ne, već je to zadatak i obaveza nadležnih državnih organa. Svako ko bude kršio zakon, snosiće posljedice, a ove medijske zablude Carevića su možda samo refleks umišljaja da mu status proističe iz korjena prezimena", navodi se u saopštenju.\nOO DPS Budva\n"Upad kroz vrata i prozore - državni udar"\n24. 06. 2020. 7\n"Uskoro kraj cirkusa, uzalud vapaji i prijetnje"\nOko 600.000 eura za izvještaj o budvanskom postrojenju\nCarević priznao da DF ne želi u EU\n08:50 HR: Otvorena birališta, najizazovniji izbori do sada\n07:30 Milivoje Katnić položio zakletvu\n07:10 Bolje vazduhoplovstvo uz pomoć NATO-a\n07:02 “Vladajuća koalicija imaće blizu 50 mandata”\n06:54 Promjenljivo oblačno, do 35 stepeni


Tanjug 6. juna 2019. 12:32\nBEOGRAD – Ministar omladine i sporta Vanja Udovičić sastao se danas u Beogradu sa ambasadarom Saudijske Arabije Hanijem bin Abulahom bin Mohamedom Mominahom i vodio razgovor o mogućnostima uspostavljanja bilateralne saradnje u oblastima omladine i sporta između dve zemlje.\nUdovičić je istakao da je srpska strana posebno zainteresovana za uspostavljanje formalne saradnje u oblastima edukacije u sportu, vrhunskom, školskom, univerzitetskom i rekreativnom sportu, kao i razmeni informacija o sistemskim rešenjima u sportu i u sportskom turizmu.\n„Zahvalan sam ambasadoru Mominahu na poseti i vođenom konstruktivnom razgovoru koji stvara osnove za dinamičan razvoj odnosa Srbije i Saudijske Arabije. Razmatrali smo buduće konkretne korake za uspostavljanje saradnje koja će, siguran sam, biti obostrano i višestruko korisna“, rekao je Udovičić.\nKako je naglasio, posebnu pažnju posveteili su razmeni znanja, iskustava i primera dobre prakse u oblastima primene nauke i tehnologije u sportu, obučavanju sportskih stručnjaka, strateškom planiranju u razvoju sportske infrastrukture sportskoj medicini, borbi protiv negativnih pojava u sportu i organizaciji sportskih događaja.\n„Veliko interesovanje izraženo je i za pripremu i primenu programa podrške i ohrabrenja sporta osoba sa invaliditetom i zaštite mladih sportista“, poručio je Udovičić.\nTokom sastanka je bilo reči i o mogućnosti da sportisti iz Saudijske Arabije treniraju sa sportistima iz Srbije, uz rad sa vrhunskim sportskim stručnjacima i u pogodnim klimatskim, smeštajnim i trenažnim uslovima, a u oblasti omladinske politike istaknuta je važnost razmene primera dobre prakse u omladinskom preduzetništvu i povećanju zapošljivosti mladih, volonterizmu i aktivizmu mladih.


Sony Walkman NWZ-W202 | Organ Vlasti\nZa sve ljubitelje sportskih (i ostalih) aktivnosti, kompanija Sony je u aprilu “izbacila” na tržište mp3 plejer, Sony Walkman NWZ-W202. Šta je to što ovaj plejer razdvaja od drugih (osim dizajna – sav je u slušalicama) i zašto biste se trebale za njega odlučiti, otkrijte u sledećim redovima.\nU pitanju je plejer sa 2GB memorije, što je dovoljno za do petstotina omiljenih vam pesama, dok ste u teretani, na trčanju, vožnji bicikla, ili pak odmarate, vozite se prevozom, šta bilo. Kompanija garantuje odličan kvalitet zvuka, dužinu trajanja baterije od 12 sati, a ima ugrađenu novu tehnologiju Zappin – brzi pretraživač pesama, koji radi na principu što pušta prvih nekoliko sekundi refrena, radi lakšeg prepoznavanja. Pored toga, prebacivanje omiljenih numera sa Vašeg računara na ovu spravicu, olakšano je jednostavnim “drag and drop” sistemom. A kada posle N-tog puta poželite i neku drugačiju muziku, tu je i FM radio, da Vas malo razonodi.\nOvaj plejer podržava AAC, MP3 i WMA formate. Eventualna mana ovog plejera bio bi očigledan nedostatak ekrana, tako da niste u mogućnosti da spravicu “punite” i omiljenim fotografijama ili klipovima, mada, možete i bez toga. Ovaj model je savršen za osobe koje žele maksimum iz muzike, bilo da su na ulici ili dok treniraju. Cena iznosi oko 60 dolara.


KMF "Ekonomac" domaćin u ČAČKU - PressLider.rs\nKMF „Ekonomac“ domaćin u ČAČKU\n21. septembra 2018. Marina Trmčić\t0 Comments KMF"Ekonomac", Mali fudbal, Plava hala u Atenici\nGrad Čačak i sportski centar Mladost, pokazali su se kao izuzetno gostoprimstveni i omogućili ekipama srpskog šampiona da u svojstvu domaćina svoje utakmice Prve u Druge futsal lige igraju u ovom gradu. Razlozi ovome su činjenica da se kragujevačka hala Jezero renovira i polovinom naredne nedelje biće spremna za korišćenje, piše sajt ovog kluba.\nTako će na teren hale u Atenici, u subotu 22. septembra, od 15 časova najpre istrčati igrači mladog tima Ekonomca, koji će dočekati Bečej u okviru drugog kola Druge futsal lige.\nUlaz na obe utakmice biće besplatan i iz KMF „Ekonomac“ pozivaju sve navijače da dođu i podrže oba tima ovog kluba.\n← Borac dočekuje Spartak iz Sankt Peterburga\nUSKORO u Domu kulture ČAČAK: Operska predstava “Kavalerija rustikana“ →


Evropska noć muzeja umjesto 16. maja biće održana 14. novembra - Glas Srpske\nA.G. 03.04.2020 11:15\nBANjALUKA - Manifestacija Evropska noć muzeja zbog svjetske pandemije virusa korona umjesto 16. maja biće održana 14. novembra ove godine.\n- Zvaničnu informaciju dobili smo od Francuskog ministarstva kulture i komunikacije, glavnog organizatora ove manifestacije. Muzej savremene umjetnosti Republike Srpske je i ove godine počeo sa pripremom programa za realizaciju “Noći muzeja” koja bi u svom petnaestom izdanju imala bogat i raznovrsan vizuelni i muzički program namjenjen publici svih generacija – saopšteno je iz Muzeja savremene umjetnosti Republike Srpske.\nU saopštenju se dodaje da će sve dogovorene aktivnosti biti preusmjerene na novembar 2020. godine kako ova popularna manifestacija ne bi izgubila na svom značaju i atraktivnosti.\nEvropska Noć muzeja se organizuje od 2005. godine pod pokroviteljstvom Savjeta Evrope i UNESKO-a, a vezana je za Međunarodni dan muzeja (18. maj), koji je ustanovljen od strane IKOM-a i svake godine fokusiran na različitu muzejsku temu.


"Podrinje" jesenji prvak Vojvođanske lige - jug - Ozon Media\n„Podrinje“ jesenji prvak Vojvođanske lige – jug\nOd strane Ozon 25.12.2019.\nOd strane Ozon 25.12.2019. 0 komentar\nSremska Mitrovica – Fudbalski klub “Podrinje” iz Mačvanske Mitrovice jesenji deo sezone 2019/20 završio je na prvom mestu na tabeli Vojvođanske lige Jug.\nU ovu sezonu “Podrinje” je ušlo osetno pojačano, pa se tako već u prvim kolima videlo da klub iz Male Mitrovice ima veoma dobar tim, po mnogima i najbolji u Vojvođanskoj ligi. Mačvani su pokazali da je to i zaista tako osvajanjem titule jesenjeg prvaka. Ipak, prema rečima sekretara kluba Milana Jevtića, ostaje žal za nekim olako izgubljenim bodovima. Kako kaže, prvo mesto na tabeli jeste zasluženo, ali moglo je biti i ubedljivije.\nIgrači su trenutno na odmoru, dok agilna uprava na čelu sa sportskim direktorom Radovanović Nikolom, šefom stručnog štaba Milošević Željkom i saradnicima Кrstić Nikolom i Čavka Miroslavom, nakon analize proteklog dela prvenstva pravi plan za prolećni deo, kako bi tim što spremnije dočekao nastavak nadmetanja u Vojvođanskoj ligi. U opticaju su i neka pojačanja.\nKada govorimo o “Podrinju” i dobrim rezultatima seniorskog tima, ne bi trebalo, ističe Jevtić, zanemariti ni rezultate ostalih kategorija koje u okviru njega funkcionišu, a to su kategorije omladinaca, kadeta, starijih i mlađih pionira, kao i petlića.\nRezultati u ovim kategorijama samo govore u prilog tome koliko je “Podrinje” poslednjih godina izrastao u ozbiljan i organizovan klub.\nOmladinci, inače nova organizovana selekcija kluba, u veoma kvalitenom takmičenju Omladinske lige Vojvodina zauzima šesto mesto sa realnim izgledima ulaska u razigravanje u “plej of” za ulazak u prvu Omladinsku ligu Srbije.\n“S obzirom na to da je ovo prva godina rada omladinske kategorije koju vodi trener Mitrović Budimir za sada postignut plasman je veoma dobar”, kaže Jevtić.\nPararelno sa omladincima i selekcija kadeta u istom takmičenju sa trenerom Vuković Bojanom pokazala je još bolji rezultat i plasirala se na deobu četvrtog i petog mesta, mesta koji direktno vodi u “plej of” razigravanje.\n“Možda ću sada zvučati preambiciozno, ali sa još boljom organizacijom i planom za narednu sezonu pokušaćemo da se plasiramo prvo u “plej of” a zatim, zašto da ne i u Prvu ligu Srbije”, nastavlja sekretar.\nStariji pioniri sa trenerom Đonlić Daliborom osvojili su ubedljivo prvo mesto u Pionirskoj ligi PFS, bez izgubljene utakmice i sa maksimum osvojenih bodova.\nMlađi poiniri na čelu sa trenerom Ordagić Sinišom u Gradskoj ligi osvojili su drugo mesto, učestvovali su na turnirima u Šidu, Кragujevcu, Dublju, kao i na Međunarodnom memorijalnom turniru ,,Dragan Mance” u Beogradu.\nNajmlađa kategorija kluba – petlići trenutno učestvuje u Mini Maksi ligi u Šapcu, a po rečima trenera Vidačković Save, mlađani fudbaleri trenutno pružaju igre dostojne renomeu kluba.\n“Kod mlađih kategorija nije nam prioritet što bolji plasman u ligi u kojoj se takmiče, za nas u klubu je najbitnije da dece iz dana u dan u klubu bude sve više i mogu da se pohvalim i našom školicom fudbala koja sada ima 63 člana. U današnje vreme kada je generelno dece sve manje i kada interesovanje za sport opada, mora se priznati velika je brojka”, ističe Jevtić.\nOn kaže da posmatrajući sve postignute rezultate u 2019. godini “Podrinje” pokazuje da izrasta u veliki i dobro organizovan klub u svakom pogledu.\n“Želeo bih da čestitam sportskom direktoru kluba, svim trenerima i fudbalerima na ostvarenom uspehu u proteklom periodu, i poželeo bih im da u narednoj godini pokažu još bolje rezultate, prostora za napredovanje ima, jer svojim radom, agilnošću i svim ostalim vrlinama koje su do sada pokazali to i zaslužuju. U narednih 30 dana potrebno je da se još bolje organizujemo, da vidimo na koji način ćemo ispraviti neke dosadašnje propuste i ostvariti svoje ambicije, jer plan kako do titule se kuje na pauzi prvenstva, a na proleće se samo isti sprovodi u delo”, završava Jevtić.\nŠkola „Dobrosav Radosavljević Narod“ u jednosmenskom sistemu nastave\nU subotu predstava za decu „Vilinska posla“


Haradinaj: Granice nisu tema za diskusiju - Sputnjik Srbija\nHaradinaj: Granice nisu tema za diskusiju\n19:25 28.08.2018 (osveženo 19:26 28.08.2018) Preuzmite kraći link\nKosovski premijer Ramuš Haradinaj izjavio je danas, povodom protesta Albanaca u Đakovici, da je potrebna „nova komunikacija“, koja podrazumeva poštovanje žrtava, ali i prava vernika.\nRTK na srpskom jeziku prenosi da je Haradinaj na konferenciji za medije, na pitanje da prokomentariše proteste u Đakovici protiv posete raseljenih Srba, kazao da će se sastati sa predstavnicima porodica nestalih Srba i Albanaca kako bi razgovarali o novom načinu komunikacije.\n„Moramo uspostaviti neku novu komunikaciju, neka se poštuju žrtve, ali i prava vernika da se mole. Do sada to nismo stigli, ali moramo nastaviti tu komunikaciju, pažljivu, da se ne služimo jednim ili drugim akcijama, već da uspostavimo što bolju komunikaciju“, rekao je Haradinaj.\nKako se navodi, on je ponovio da je kategorički protiv razgovora o korekciji granica ili razmeni teritorija, jer bi to dovelo do destabilizacije regiona.\n„Naš cilj je pravnoobavezujući sporazum kojim bi Srbija priznala Kosovo. Granice i teritorija nisu teme za diskusiju. Niko na Kosovu nema ovlašćenja da o tome razgovara. Granice i teritorije nas mogu vratiti unazad, to podstiče destabilizaciju i to ide u prilog samo predsedniku Putinu, niko drugi nema interes u tome“, naveo je Haradinaj, preneo je Tanjug.\nOn je izneo i tvrdnju da je „srpska retorika“ o uzimanju severa doprinela da se na Kosovu govori o korekciji granica ili razmeni teritorija.\n„Takva retorika je pogrešna i predstavlja pretnju Kosovu da izgubi 20 godina ulaganja u bezbednost i stabilnost“, kaže Haradinaj.


SAD: Uhapšeni zbog pripreme napada na UN ambasadora Mjanmara - BIGportal.ba\n7 Avgusta, 2021 7 Avgusta, 2021 027\nDvojica državljana Mjanmara uhapšeni su u SAD zbog navodne zavere da ubiju ili povrede ambasadora UN u Mjanmaru.\nAmeričko tužilaštvo u Njujorku saopštilo je da su Pio Hein Htut i Ie Hein Zav planirali da angažuju napadače kako bi prisilili ambasadora Kjav Moe Tuna da se povuče, prenosi BBC.\nNavodi se da su ova dvojica planirali da ozbiljno povrede ili ubiju ambasadora Mjanmara u Ujedinjenim nacijama u ciljanom napadu na stranog zvaničnika koji je trebao da dogodi na američkoj teritoriji, a očekuje se da će se navodni zaverenici pojaviti u petak na sudu u Njujorku.\nAmbasador Tun je glasni kritičar vojnih vlasti Mjanmara, koji su državnim udarom 1. februara preuzeli vlast, a iako ga je hunta smenila, on i dalje predstavlja civilnu vladu zemlje u UN.\nStotine ljudi, uključujućii i decu, ubijeno je u masovnim uličnim protestima koji su izbili nakon puča, a među onima koje su uhapsile vojne vlasti su i izabrana premijerka Aung San Ći i članovi njene stranke Nacionalna liga za demokratiju (NLD).\nJapan i hrana: Šta je sluzava superhrana koja je podijelila zemlju


250 - 330 RSD (satnica) ugovor\tpuno radno vreme\t1. i 2. smena\nPreduzeće Copy Centar d.o.o. postoji od 1990. godine. Tokom svog postojanja prešlo je put od male uslužne zanatske radnje do suverenog lidera u svojoj delatnosti. Praćenjem novih tehnologija, uz korišćenje savremene opreme, trudimo se da održimo najviši mogući kvalitet. Cilj nam je da naše ime postane sinonim za ovu vrstu posla, ali i primer kako bi ovu vrstu delatnosti trebalo organizovati. Osnovna delatnost našeg preduzeća je pružanja usluga digitalne štampe, koričenja, plastifikacije i fotokopiranja.…


Na prvi pogled, ovo je obično šiblje u šumi. Ali, ako pogledate malo bolje...\nOvaj snimak, kojio naučnici koriste za testiranje ljudske percepcije i čula vida, ujedno predstavlja i neverovatan primer jednog stručnjaka za kamflažu iz tima majke prirode.\nSvi znaju za bajku "Lepotica i zver", a istoričari su prikupili čak 23 varijacija iz celog sveta.\nPogledajte: Eksplozija svemirske rakete u vazduhu izazvala paniku u Teksasu\nKompanija "Spejs Eks" izvela je probni let svemirske rakete u Teksasu, ali je lansiranje bilo neuspešno. Budući da nikakvo lansiranje nije bilo najavljeno lokalnom stanovništvu, mnogi ljudi su u neverici posmatrali kako se raketa uzdiže u vazduh, a zatim pred njihovim očima - eksplodira!\nSERIJSKE UBICE ISTOČNE EVROPE (2) Kako je monstrum koji je brutalno ubio 36 žena izigravao PORODIČNOG ČOVEKA i dobrovoljno tragao za ubicom\nPolicija je uspela da dokaže da je silovao i zadavio 36 žena iako je on priznao 43 ubistva, dok stručnjaci navode da je bilo više od 55 žrtava ovog monstruma. U drugom nastavku "Blicovog" serijala o serijskim ubicama istočne Evrope, pročitajte jezivu priču o monstrumu iz Belorusije.\nZMAJEVO STABLO Usamljeno drvo krije legendu o poslednjoj srpskoj aždaji\nVeliko Orašje, malo selo velikog imena u centralnoj Srbiji, u dubinama svoje šume krije jedno usamljeno stablo vrbe koje prolaznike uvek fascinira čudnim oblikom. O ovom drvetu, koje ima oblik nalik na ljudsko lice, decenijama meštani pričaju legendu koja sadrži sve komponente holivudskog blokbastera - mnogo vatre, tragičnu smrt i pravog pravcatog zmaja.\nCRNA DALIJA Ubistvo koje će zauvek ostati MISTERIJA\nNi decenijama nakon njenog ubistva, još uvek se ne zna ko je ubio i teško osakatio telo 22-godišnjakinje koja je u istoriju ušla pod nadimkom 'Crna Dalija'.


Održana završna konferencija projekta "Akademija dobre volje" - Dnevnik Juga\nPočetna / DRUŠTVO / Održana završna konferencija projekta „Akademija dobre volje“\nIna Dendić 27/02/2019\tDRUŠTVO, Leskovac, Visoka poslovna škola strukovnih studija Ostavi komentar\nU Visokoj poslovnoj školi u Leskovcu, danas je održana završna konferencija projekta „Akademija dobre volje“.\nProjekat „Akademija dobre volje“ je imao za cilj promociju volenterizma kao i očuvanje životne sredine.\n„Na lokalitetu Caričin Grad u Lebanu izveli smo akciju sadnje 180 mladih tuja, a suština je bila da mlade upoznamo sa volonterskim radom i značajem volonterizma, kao i da ih motivišemo da se uključe i daju svoj doprinos. Pored ove konkretne akcije na kojoj je učestvovalo 60 mladih ljudi organizovali smo i niz praktičnih predavanja na kojima su mladi mogli da se upoznaju sa pojmom volonterizma. Rezultati ovog projekta su značajni, vidljivi i održivi, a sve veći broj mladih ljudi je voljno da se ovakve akcije i u budućnosti nastave“ rekla je Jelena Krstić menadžer projekta.\nUčesnica projekta Tamara Cvetković, student druge godine Visoke poslovne škole, kazala je da joj ovaj projekat pomogao da razmišlja malo drugačije i da upozna bolje volonterizam.\n„Akademija dobre volje podrazumeva uključivanje mladih u tokove lokalnih i globalnih akcija. Ovaj projekat nas pokreće da razmišljamo drugačije, da upoznamo timski rad i volonterizam na delu – kazala je Tamara Cvetković-\n„Akademiju dobre volje“ finansiralo je Ministarstvo omladine i sporta, vrednost projekta je 1 660 000 dinara, a svim volenterima na današnjem skupu uručeni su i sertifikati.\nPrethodni Dvojica Leskovčana uhapšena, treći u bekstvu zbog tuče i zadržavanja jednog lica u podrumu\nSledeći Leskovčanka Aleksandra Radosavljević večeras otvara polufinale Beovizije


RTS :: Zbog napada na LGBT populaciju procesuirano 11 osoba\nDruštvo Zbog napada na LGBT populaciju procesuirano 11 osoba\nsreda, 25. mar 2015, 12:05 -> 19:00\nZbog napada na LGBT populaciju procesuirano 11 osoba\nU Srbiji je tokom prošle godine prijavljeno sedam fizičkih i 12 verbalnih napada na pripadnike LGBT populacije. Policija je intervenisala i prosledila 10 izveštaja nadležnom tužilaštvu, a 11 osoba je procesuirano, kaže ministar unutrašnjih poslova Nebojša Stefanović.\nMinistar Nebojša Stefanović rekao je da je u istom periodu bilo 66 pretnji LGBT populaciji preko društvenih mreža, javlja Tanjug.\n"Policija je intervenisala, i prema 25 osoba preduzeli smo mere iz naše nadležnosti i podneli smo 45 krivičnih prijava", rekao je Stefanović u Skupštini Srbije, gde je predstavljen izveštaj o stanju ljudskih prava LGBT osoba.\nMinistar unutrašnjih poslova je poručio da Srbija ne sme biti plodno tle za širenje mržnje prema bilo kome ko je drugačije seksulane orjentacije.\nDodao je da se neće dozvoliti njihovo bezbednosno ugrožavanje samo zato što su drugačije seksualno opredeljeni.\n"Jedan od dokaza da je Ministarstvo unutrašnjih poslova posvećeno tom poslu je što smo prošli bezbednosne uslove za mirno održavanje Parade ponosa prošle godine", istakao je Stefanović.\nPredsednik Gej strejt alijanse Lazar Pavlović kaže da je veliki izazov dalji rad sa državnim insituticijama.\n"Ali najveći izazov jeste u oblasti rada sa građanima, rušenje predrasuda i stereotipa i uspostavljanje direktinije komunikacije", ističe predsednik Gej strejt alijanse Lazar Pavlović.\nMinistarka zadužena za evropske integracije Jadranka Joksimović ističe da nije lako promeniti društvenu klimu.\n"Ona je često ograničena tradicionalnim shvatanjama i to je potpuno legitmno do one mere dok ne ugražavaju pravo i slobodu onih drugih koji se po nečemu razlikuju", smatra Joksimovićeva.\nMinistar Stefanović je podsetio da je MUP početkom ferbuara 2014. doneo akcioni plan za unapređenje rada i saradnje policije sa LGBT populacijom koji predviđa borbu protiv huliganizma i ekstremizma, opredeljivanje oficira za vezu i realizaciju projekata sa ciljem poštovanja različitosti.\n"Policija neće dozvoliti da se bilo ko manjinske, ili socijalno ranjive grupe, ili ma koji drugi građanin oseća nebezbednim u Srbiji, već ćemo se držati zakona i svih zagarantovanih prava", poručio je Stefanović.\nBez obzira na napredak, izveštaj pokazuje da su LGBT osobe i dalje jedna od društvenih grupa koje su najviše izložene nasilju u netoleranciji u društvu.


Borački savezi TK pozvali građane da ne putuju u Srbiju\nTanjug 14. septembra 2021. 15:03\nSARAJEVO – Nakon što je na granici sa Srbijom uhapšen nekada visoki funkerioner Federalnog MUP-a Edin Vranj, zbog sumnje da je počinio ratni zločin u Goraždu, u Sarajevu se podigla velika prašina, a Koordinacija boračkih saveza Tuzlanskog kantona danas je pozvala građane BiH da ne putuju u Srbiju.\nVranj je danas salušan u srpskom Tužilaštvu za ratne zločine, a Koordinacija je održala pres konferenciju na kojoj je rečeno da je reč o navodno montiranom procesu, što vide kao „ponovni pokušaj agresije na BiH“ i sprovođenje politike koja je, kako tvrde, dovela do rata.\nMuzijet Kahrimanović, predsednik Koordinacije boračkih saveza Tuzlanskog kantona je rekao da se na prostoru Srbije nije vodio rat i da Srbija, kako je naveo, ne može da krivi ljude za bilo kakve zločine, ukoliko su oni činjeni u BiH.\nUključivanje vlasti Srbije u aktuelne procese, Kahrimanović je nazvao „nastavkom fašističkih i agresorskih politika koje su bile tendenciozne devedesetih godina“.\nZabrinuti su, kazao je, što građani BiH nisu sigurni prilikom odlaska u druge zemlje, ali i da nisu sigurni u svojoj državi jer se montirani procesi iz dana u dan događaju.\nKoordinacija je zato pozvala građane BiH da ne putuju u Srbiju, jer, kako tvrde, postoji pretnja da svaki pripadnik „Armije Republike BiH koji je goloruk stao u odbranu države bude izložen i okrivljen za navodne ratne zločine“, preneli su sarajevski mediji.\n„Pravosudni organi Srbije ne mogu primenjivati zakone koji se odnose na druge države, niti da kreiraju zakone kojim će teretiti građane BiH za navodne ratne zločine počinjene u ovoj državi“, rekao je Kahrimanović.


Pirot - grad ljudi velikog srca | Pirot vesti\nPočetna/Više/Ljudi velikog srca/Pirot – grad ljudi velikog srca\nHumanitarna akcija Rotarakt kluba Pirot pod nazivom “Mali dar za veliku stvar”, koja je trajala tri meseca uspešno je završena. Nakon malog Matee, mališana iz internata u selu Strelac, pomoć je uručena i našem sugrađaninu Milanu Živkoviću, kome je takođe neophodan novac za lečenje.\nČlanovi Rotarakt kluba Pirot sa Milanom Živkovićem\nKako je Pirotskim vestima kazala predsednica Rotarakt kluba Pirot Aleksandra Stanković, akcija je uspešno završena.\n-Novembra smo prikupili 249.650 dinara za malog Mateu, decembra 75.413 dinara za mališane iz internata u selu Strelac, dok je januar bio namenjen prikupljanju pomoći za našeg sugrađanina Milana Živkovića, kome smo uručili 88.406 dinara. Veliku zahvalnost dugujemo svim vlasnicima objekata u kojima su bile postavljene kutije za dobrovoljne priloge i naravno svim ljudima velikog srca u Pirotu koji su podržali akciju proteklih meseci-kaže Stankovićeva za Pirotske vesti i dodaje:\n-Hvala na podršci i poverenju koje ste nam ukazali, za plemenitost, humanost, saosećajnost i solidarnost za one sugradjane kojima je pomoć bila potrebna. Jer naše je samo ono što damo drugima-zaključuje Stankovićeva.\nGest za primer: Petogodišnji Petar prodavao figure…\naleksandra stanković istaknuto pirot rotarakt\nIz Pirota s ljubavlju: Pomoć za ugrožene nakon zemljotresa u Petrinji ide i iz Pirota


Konačno bezbolne injekcije?\nPo nekim procenama, 1 od 10 ljudi ima veoma izražen strah od igle, što često dovodi do toga da izbegavaju pravovremenu terapiju, ili doživljavaju ozbiljne psihičke traume kada su prinuđeni da prime injekciju ili vakcinu.\nTripanofobija, intenzivan strah od svih medicinskih procedura u kojima se koriste igle, se ispoljava klasičnim znacima nelagode i uznemirenosti čiji intenzitet varira od osobe do osobe. Iako neki istraživači tvrde da je ova fobija nasledna u čak 80% slučajeva, ne mogu sa sigurnošću da kažu da li je u pitanju genetska predispozicija, ili jednostavno ponašanje naučeno od roditelja i rođaka. Iako druga verzija deluje bliža istini, ne treba zanemariti ni momenat evolucije i drevni nagon za preživljavanjem. Naši preci su imali realan strah od uboda opasnih insekata kao i od povreda oštrim predmetima koji su pre pojave savremene medicine često bili smrtonosni, pa treba dopustiti i mogućnost da je ovaj strah ipak zapisan u genima.\nNa ovogodišnjem redovnom skupu Udruženja američkih anesteziloga, koji je upravo završen u Nju Orleansu, predstavljena je studija koja pokazuje koliko stručnjaci za medicinsku tehnologiju ozbiljno shvataju problem invazivnih uboda u medicinskim procedurama. Autor studije, dr Vilijam Mekej, objasnio je ukratko princip po kojem funkcioniše bezbolna injekcija:\n„Naša rana istraživanja pokazuju da korišćenje sprave koja primenjuje pritisak i vibraciju pre samog uboda značajno smanjuje osećaj bola, jer blokira „kapije“ kroz koje signali bola putuju ka mozgu.“\n„Kapije“ o kojima dr Mekej govori zasnivaju se na teoriji kontrole ulaza bola. Jednostavna teorija objašnjava da bol nastaje kada signali prođu put od mesta nastanka neprijatnog osećaja do mozga. Neurološke „kapije“ pri primeni ovog patenta postaju preokupirane drugim senzacijama (vibracijom i pritiskom) tako da kratak ubod uspeva da izbegne mehanizme naše neurološke odbrane.\nObjašnjenje deluje logično i primenili smo ga nesvesno mnogo puta u svakodnevnom životu, instinktivno masirajući sveže udareno mesto radi smanjenja bola. Zanimljivo je da su istraživači zapazili da i usta komarca imaju brojne glatke i nazubljene vibrirajuće mehanizme koji mu omogućavaju da diskretno „izvadi krv“ žrtvi.\nIako sam prototip nije predstavljen, jer su istraživanja još uvek u toku, brojne kompanije su zainteresovane za ovaj patent koji se nameće kao dobro rešenje za sve pacijente preplašene od uboda igle.\nMoždani talasi P300 i novi detektor laži\nImplant za samoisceljivanje ljudi\nCentar naših emocija - amigdala\nOrganOx, mašina koja će spasiti hiljade života\nTko je tvorac AIDS-a?\nUređaj koji će omogućiti gluvim osobama da „čuju“ preko svog jezika\nZašto ne smemo da pijemo previše vode\nTajna privlačnosti je zaključana u našim genima\nJoš jedno kinesko dostignuće - kuće koje se grade za 3 sata\nAvion katapultira putničku kabinu tokom pada i spasava živote\nŠta je socijalna anksioznost i kako je pobediti


Liverpul – Kladjenje.rs\nTip dana: Liverpul – Real Madrid: Spektakl na stadionu “Francuska”! Ko će do titule šampiona Evrope?\n28 Maja, 2022 Vlajko 0\nU subotu je veoma interesantna ponuda za klađenje, a za vas smo ovog puta naravno analizirali duel finala Lige šampiona u kom će snage na stadionu “Francuska” u Sen Deniju odmeriti Liverpul i Real Madrid.Svakako […]\nTip dana: Liverpul – Mančester Junajted: Derbi Engleske sa velikim ulogom, jedni hoće titulu, drugi Ligu šampiona!\nU utorak je odlična ponuda za klađenje, a jedan od najzanimljivijih susreta se igra na “Enfildu” gde će fudbaleri Liverpula ugostiti Mančester Junajted.Susret između ova dva tima je zakazan za 21 čas. Liverpul: “Redsi” u […]\nU utorak je sjajna ponuda za klađenje, a ovaj dan nam između ostalog donosi i prve mečeve četvrtfinala Lige šampiona, pa smo za vas ovog puta analizirali duel koji će biti odigran na “La Lužu” […]\nTip dana: Liverpul – Inter: Mogu li Neroazuri do čuda na Enfildu?\n8 Marta, 2022 Vlajko 0\nU utorak je nešto slabija ponuda za klađenje, ali i pored toga nam ovaj dan donosi dva revanša osmine finala Lige šampiona, a za vas smo ovog puta analizirali duel između Liverpula i Intera.Prvi meč […]


Frilenseri u 2022. ipak neće plaćati porez kvartalno - Stojković Advokati\nPoreski tretman frilensera za 2021.godinu koji je je predviđen poslednjim izmenama Zakona o porezu na dohodak građana i Zakona o doprinosima za obavezno socijalno osiguranje važiće i u 2022. godini. Iako je prethodno doneta odluka, po kojoj su frilenseri u obavezi da od 01.01.2022.godine podnose poresku prijavu na svaka tri meseca, – kvartalno, ova odluka ipak neće stupiti na snagu.\nInicijalna ideja je bila da se do kraja godine donese nov zakon koji bi regulisao status frilensera, ali radnoj grupi za izradu nacrta ipak treba više vremena. Naime, radna grupa bi, prema rešenju koje je dostavljeno udruženjima frilensera, trebalo da pripremi predloge kojima se reguliše status fizičkih lica koja radno angažuju strani poslodavci koji nemaju registrovanu delatnost na teritoriji Republike Srbije i samozaposlenih lica, a koja rade preko online platformi – odnosno frilensera.\nMeđutim, Vlada Republike Srbije prihvatila je predlog Udruženja radnika na internetu (URI) da se prema sadašnjoj računici porezi plaćaju i naredne godine. To znači da, prema trenutnoj računici od aprila kada je izmenjen Zakon o porezu na dohodak građana, frilenseri koji mesečno zarađuju nešto više od EUR 500,00 nemaju obavezu plaćanja poreza, zatim oni koji zarađuju oko EUR 1.000,00 mesečno treba da izdvoje oko 13 % prihoda za potrebe poreza, a oni koji zarađuju oko EUR 2.000,00 oko 20% za plaćanje poreza. Po sadašnjem rešenju nema samooporezivanja, odnosno samoprijavljivanja prihoda. Poreska uprava će i dalje slati rešenja frilenserima koji zarađuju više od RSD 768.000,00 godišnje.


Srpska lista: Obijena i oskrnavljena crkva u Grnčaru kod Klokota GracanicaOnline.Info\nSrpska lista: Obijena i oskrnavljena crkva u Grnčaru kod Klokota\n3. decembra 2018. 1 min read\nЦрлва Св. Николе у Грнчару, фото: Ж:Андрејевић, ГрачаницаОнлајн\nVečeras, dok se u Prištini nalazi evropski komesar Johanes Han, u Grnčaru je izvršen razbojnički upad u crkvu svetog Nikole i tom prilikom je izvršena krađa, oštećen inventar i oskrnavljena unutrašnjost hrama, saopštila je Srpska lista.\n„Visoke tenzije koje su rezultat antisrpskih taksi, kojima Priština ugrožava opstanak Srba na Kosovu i Metohiji svakoga dana su osnov za druge akcije uperene protiv srpskog naroda“, ocenjuje Srpska lista.\nSrpska lista naglašava da odgovornost za svaki napad na Srbe i srpske svetinje snose podjednako kosovske i međunarodne institucija koje imaju mandat da osiguraju mir i bezbednost svih građana.\n„Srpska lista najoštrije osuđuje ovaj vandalski čin, i poziva na hitno pronalaženje počinioca kako bi se poslala jasna poruka da je ovakvo ponašanje i ugrožavanje mira neprihvatljivo“, zaključuje se na kraju saopštenja.\nTags: Grnčar obijena Srpska lista tenzije crkva\nPrevious Han se uprkos „zgusnutog rasporeda“ ipak sastao sa predstavnicima Srpske liste\nNext Kosovska Mitrovica: U sredu novi protesti studenata\nKosovska policija učesnik operativnih aktivnosti „Dani zajedničkih akcija 2021“\nKancelarija za KiM: Napad na Srbe u južnoj Mitrovici prava je slika današnjeg kosovskog društva\n28. septembra 2021., 19:28


OSNOVNA SEGVEJ TURA – ZA PRAVE POČETNIKE - HSB Bečej\nOva veoma povoljna osnovna ruta kreća od bečejske High-tech sportske baze. Duža verzija ove ture je „Otkačeni Šlajz“ tura (ture i njihovo trajanje se mogu kombinovati).\nPočetak i vreme polaska: High-tech sportska baza, od 10h, 12h, 14h, u unapred dogovorenom terminu.\nTrajanje: 60 minuta (30 minuta obuke na poligonu, 30 minuta mini ture)\nOSNOVNA SEGVEJ TURA – ZA PRAVE POČETNIKE quantity\nKategorija: Outdoor\tTag: segvej\nOni koji u okviru ove ture upoznaju mašinu – neće se blamirati! Instruktori naše baze vode računa o tome da već prvi doživljaji budu veseli i puni energije i dobrog raspoloženja, dok učesnici pobeđuju sivilo svakodnevnice! Ovo je tura u kojoj se upoznaje neposredna okolina HSB-a i centar Bečeja i kojoj je cilj da se savlada bezbedno rukovanje vozilom.\nTura: Trg oslobođenja – katolička crkva – pravoslavna crkva, Kuća braće Tan – sportski centar – Goranski park\nPokloni segvej doživljaj ili segvej avanturu po terenima!\nNaša ponuda: segvej-doživljaj, off-road avantura, opuštanje, romantika, jedinstveni ekstremni programi porodicama, prijateljima, ekipama, poslovnim kolektivima, ali prvenstveno Tebi!


Potrošni materijal za zavarivanje | Linde Gas Srbija\nPotrošni materijal za zavarivanje Linde odgovara na potražnju kupaca u vezi zavarivanja sa opsežnim obimom kvalitetnih potrošnih materijala za zavarivanje\nMi znamo koliko je važno da imate pravu kombinaciju zaštitnog gasa i vezivnog materijala za uspešno zavarivanje.\nImajući to na umu, Linde je pažljivo odabrao kompletan asortiman potrošnog materijala za zavarivanje koji pokriva sve vrste zavarivanja, od MMA elektroda za opštu svrhu pa sve do punih i jezgrenih žica nominalne vrednosti. Naši kupci će naći potrošni materijal za bilo koju vrstu materijala od mekog čelika do nerđajućeg čelika, aluminijuma, bakra, itd.\nLinde pristupa vođenju poslova za svoje potrošne materijale za zavarivanje širom sveta na dosledan, odgovoran i industrijski vodeći način. Naši kupci imaju stalan pristup do iscrpnog savetovanja o bezbednosti i proizvodima koji se tiču potrošnog materijala za zavarivanje.\nZa detaljne informacije o proizvodima za zavarivanje i sigurnosnim proizvodima kliknite ovde


Godišnjica ustanka u Siriji\nPristalice sirijskog predsednika Bašara al-Asada izražavaju mu podršku tokom današnjih demonstracija u Damasku\nSaopšteno je da su danas najmanje 23 osobe poginule u nastavku obračuna sirijskih snaga sa disidentima – na godišnjicu početka pobune - dok državna televizija prikazuje snimke velikih mitinga podrške predsedniku Bašaru al-Asadu.\nSirijska organizacija za ljudska prava sa sedištem u Londonu, saopštila je da su 23 leša pronađena u regionu Idliba na severozapadu zemlje i da su na nekim primetni znaci mučenja. Državni mediji izveštavaju da su se vladine snage na tom području sukobile sa „ostacima terorističkih grupa“ i da su pobijeni brojni „teroristi“.\nPokušaji međunarodne zajednice da prekine sukobe su zastali, a snage Sirijske vlade su zauzele najveći deo Idliba i započele najveću ofanzivu proteklih meseci na Daru, grad na jugu koji pobunjenici nazivaju „rodnim gradom revolucije“. Pobunjenički borci se povlače širom Sirije i opozicioni pokret je rascepkan.\nFrancuski ministar inostranih poslova Alen Žipe je danas izjavio da se njegova zemlja protivi naoružavanju sirijske opozicije, iz straha da bi se situacija pretvorila u „veću katastrofu“. Istovremeno, grupa od 200 nevladinih organizacija se udružuje sa poznatim ličnostima i borcima za ljudska prava u kampanji za prkeid nasilja u Siriji.\nInicijativa pod nazivom „Ujedinjeni za Siriju“ koristi Fejsbuk, Tviter i Jutjub, za pridobijanje međunarodne pomoći. Specijalni izaslanik Ujedinjenih nacija i Arapske lige Kofi Anan sutra treba da izvesti Savet bezbednosti Svetske organizacije o svojim pokušajima posredovanja u Siriji. Anan se prošlog vikenda u Damasku sastao sa sirijskim zvaničnicima.\nDiplomate u Savetu bezbednosti kažu da će Ananova procena biti ključna za predlog Sjedinjenih Država i evropskih saveznika za usvajanje rezolucije kojom bi se humanitarnim radnicima omogućio pristup svim gradovima u zemlji. Rusija i Kina su u dva navrata stavile veto na rezolucije kojim se Sirija osuđuje. Amin Sejkal, direktor Centra za arapske i islamske studije na Australijskom nacionalnom univerzitetu, izjavio je za Glas Amerike da ne očekuje brzu akciju Ujedinjenih nacija.


Niška televizija » 51 godina Instituta „Niška Banja“ (VIDEO)\n51 godina Instituta „Niška Banja“ (VIDEO)\nObjavljeno 26.12.2014. 17:50\nInstitut “Niška Banja“ obeležio je 51 godinu postojanja. U proteklih godinu dana ostvarili su zacrtane ciljeve, obavili više desetina hiljada različitih specijalističkih pregleda i obnovili opremu i promovisali se na sajmovima širom Srbije. Cilj za koji se nadaju da će ostvariti u 2015. je da postanu član Evropskog udruženja velnes i spa centara.\nInstitut “Niška Banja“ pred sam kraj godine obeležava svoj dan, što je ujedno i prilika da se proceni kako se poslovalo u prethodnih godinu dana, ali i da se isplanira šta je neophodno uraditi u sledećoj. U 2014.-oj je u Institutu obvavljeno više od 37 hiljada specijalističkih pregleda, a uvedene su i novine u rehabilitaciji srčanih bolesnika.\nI u 2015. Institut očekuju novine, pogotovo kada je reč o nabavci nove opreme.\nI velnes centru očekuju novine u narednoj godini – slana soba, renoviranje bazena, a u Institutu očekuju i da u 2015. postanu deo Evropskog udruženja spa centara.\nPobednik nagradnog konkursa „Plakatom protiv droge“ – Đorđe Bogavac (VIDEO)\nSkraćenja linija prigradskog saobraćaja (VIDEO)


Spahić: Vakcinisano 9.170 građana, epidemiološka situacija nepovoljna – Sandzaklive.rs\nU Novom Pazaru je do sada 9.170 punoletnih građana vakcinisano protiv korona virusa , a drugu dozu cepiva primilo je 5.760, rekao je danas direktor Zavoda za javno zdravlje u ovom gradu Šefadil Spahić.\nOn je za radio Sto plus rekao da je relativno zadovoljan procesom vakcinacije za koju su i dalje najviše zainteresovani građani stariji od 65 godina.\n„Oko 25 odsto građana te starosne grupe je vakcinisano do sada, kao i 96 odsto korisnika Gerontološkog centra i 91 odsto korisnika koji su na stalnom boravku u Novopazarskoj banji“, rekao je Spahić.\nDodao je da je epidemiološka situacija u gradu i dalje nesigurna, nepovoljna i zabrinjavajuća ali pod kontrolom.\n„Prošlog meseca je procenat onih koji su PCR pozitivni u odnosu na ukupan broj poslatih uzoraka bio 26 odsto, a pre dva meseca je bio svega šest, i to je samo jedan od uvećanih parametara koji pokazuju kakvo je trenutno stanje“, zaključio je Spahić.\nU poslednja 24 sata u novopazarskoj Opštoj bolnici preminula su dva pacijenta od posledica izazvanih korona virusom.


Uručene Vukove nagrade za 2017. godinu - Ministarstvo kulture i informisanja\nMinistar kulture i informisanja Vladan Vukosavljević rekao je danas na dodeli Vukove nagrade za 2017. godinu da su 54. put za redom, vredni i posvećeni ljudi, poslenici iz oblasti kulture dobili priznanje koje svedoči da je njihov rad zapažen, prepoznat i vrednovan visokim Vukovim imenom i nagradom koju ono podrazumeva.\nVukosavljević je na svečanosti u Predsedništvu Srbije podsetio na rad Vuka Stefanovića Karadžića kao utemeljivača srpske renesanse kojim je trasirao put razvoju srpskog jezika i pisma.\n“Vuk je u svom velikom radu između ostalog otkrio i svetu predstavio veliki značaj srpske epske narodne poezije”, podvukao je ministar i podsetio da je na već situ i bogatu trpezu evropske kulture Vuk izneo dragulje naše epske narodne tradicije i “takvo blago je zagrcnulo čak i veličine kao što su i Gete i braća Grim”.\nVukov rad je trasirao puteve razvoja i srpskog jezika i srpskog fonetskog pisma. Ali kako kaže Vukosavljević, vremena se manjaju. “Vukov rad je tada i sada izložen kritikama, ali ne možemo znati gde bi nas reka istorije odvela da nije bilo njega”, napomenuo je on.\nMinistar je naglasio da je Vuk podario jasan i razumljiv jezik čitavom kulturnom prostoru od Drača do Sentandreje, Temišvara i Trsta i da je danas naš zadatak da čuvamo srpski jezik i srpsko pismo.\nDobitnici Izuzetne Vukove nagrade za 2017. su Bogoslovija Svetog Kirila i Metodija (Prizren), Galerija Matice srpske (Novi Sad) i operska diva Milka Stojanović.\nVukova nagrada za 2017. godinu, koju dodeljuje Kulturno-prosvetna zajednica Srbije pripala je slikaru Draganu Bartuli iz Loznice, privredniku i meceni kulture Branislavu Baćoviću (Beograd), direktoru Narodnog muzeja u Užicu Nikoli Gogiću, Dečijem kulturnom centru u Beogradu, muzejskom savetniku Draganu Draškoviću (Kraljevo).\nLaureati su i direktor Gradske biblioteke Novog Sada Dragan Kojić, slikar i grafičar Borivoj Popržan (Novi Sad), upravnik Narodnog pozorišta u Beogradu, dirigent Dejan Savić, književnik Joviša M. Slavković (Guča) i novinar RTS-a Branko Stanković (Beograd).\nŽiri za dodelu Vukove nagrade radio je u sastavu: kompozitor Svetislav Božić (predsednik), akademski slikar Momčilo Antonović, književnik Milovan Vitezović, istoričar Žarko Dimić, frulaš Bora Dugić, dramska umetnica Rada Đuričin, književnik i književni prevodilac Dragan Mraović i književnik Selimir Radulović.


Ovde niču budući šampioni i šampionke - novi teren na SC "Lehel" (VIDEO)\nPodrškom Vlade Mađarske i saradnjom između Fudbalskih Klubova TSC iz Bačke Topole, i Fudbalskog Kluba “Lehel” iz Mužlje, Grada Zrenjanina, Saveta Mesne zajednice Mužlja i Saveza vojvođanskih Mađara, u okviru Sportskog centra “Lehel” izgrađen je novi teren za mali fudbal sa veštačkom travom.\nTeren je dužine 40 i širine 20 metara. U njega je uloženo 7 miliona dinara. U velikoj meri će pomoći devojčicama i dečacima, njih više od 90, uzrasta do 18 godina, koji u prethodnih nekoliko godina aktivno treniraju i zapaženo igraju utakmice u dresu mlađih kategorija FK “Lehel” da se pripremaju u još boljim uslovima. Pored njih, teren će moći da koriste i rukometašice ovdašnjeg ženskog rukometnog kluba.\n– Ovom donacijom rešava se jedan od najvećih problema koje imaju škole fudbala, a to je nedostatak prostora za trening. Ovakvi objekti pružaju ne samo vrhunske uslove već pružaju mogućnost da mladi lakše steknu navike za radom i treniranjem. Na našem području registrovano je 30 fudbalskih organizacija sa preko 2500 registrovanih fudbalera, a u samom gradu Zrenjaninu deluje 6 fudbalskih škola – izjavio je Simo Salapura gradonačelnik Zrenjanina prilikom svečanog otvaranja ovog objekta.\nTeren su svečano otvorili predstavnici FK TSC, čelnici lokalne samouprave, članovi Saveta Mesne zajednice i ljubitelji fudbala\n– Naša fudbalska akademija TSC već ima 15 podcentara, uglavnom na području Bačke, sada i Banata. Saradnja se odnosi na podršku u infrastrukturnom smislu, a među glavnim ciljevima nam je stvaranje modernih uslova za bavljenje sportom. Na taj način i ova mala mesta mogu da iznedre u budućnosti uspešne sportiste. Osim toga mi zapošljavamo i po jednog trenera koji radi po našim principima odnosno principima Akademije „Puškaš“ kao centralne akademije – izjavio je Huba Teldeši marketing menadžer TSC.\n– Teren je rezultat jedne uspešne saradnje FK TSC i FK „Lehel“ proistekle iz činjenice da ovde trenira sve više mladih, u ovom trenutku oko 130 registrovanih fudbalera, a od toga 90 mlađih od 18 godina. Teren će koristi za uspešnije, bezbednije treninge, a samim tim doneće rezultate i Lehelu i svima koji tu budu radili – izjavio je Jožef Stojko član Gradskog veća.\nNa kraju svečanosti odigrana je i prijateljska utakmica između fudbalskih timova iz Bačke Topole i Mužlje,\ngeneracije 2012/2013. Ovom prilikom rečeno je da je planu da se u skorije vreme izgradi i krovna konstrukcija, tj. zatvoreni balon, kako bi devojčice i dečaci i tokom jeseni i zime mogli da treniruaju u adekvatnim uslovima.\nTagovi fudbalLehelmali fudbalmuzljaterenveštačka travaVesti Zrenjanin


“Interkulturalne kompetencije u omladinskom radu” – OTVOREN POZIV ZA UČESNIKE TRENINGA! – Edukativni centar Kruševac\nMeđunarodni trening kurs “Interkulturalne kompetencije u omladinskom radu” (Intercultural Competences in Youth Work) biće održan od 5. do 11. aprila 2019. u Kruševcu, za 27 učesnika iz devet zemalja: Albanije, Grčke, Srbije, Crne Gore, Austrije, Bosne i Hercegovine, Hrvatske, Italije i Makedonije.\nCilj ovog treninga je promocija različitosti, interkulturalnog dijaloga, zajedničkih vrednosti slobode i poštovanja ljudskih prava. Namenjen je omladinskim radnicima/cama i liderima/kama, sa iskustvom ili posebnim interesovanjem za interkulturalno učenje, dijalog i razumevanje.\nRadni jezik je engleski, a rok za prijavu: 28. februar 2019.\nProjekat “Interkulturalne kompetencije u omladinskom radu” kreiran je u partnerstvu četiri omladinske organizacije iz Albanije, Grčke, Srbije i Crne Gore i uključuje učesnike iz još pet zemalja članica Saveta Evrope: Austrije, Bosne i Hercegovine, Hrvatske, Italije i Makedonije. Nosilac je Edukativni centar Kruševac, a projekat se realizuje uz finansijsku podršku EYF-a (European Youth Foundation) i Saveta Evrope.\nDetaljnije informacije i prijave OVDE


Vesti online / Vesti / Ex YU / "Ne podržavam ideju o promeni granica"\nPahor je to rekao nakon sinoćnjeg susreta sa albanskim predsednikom Iljirom Metom, preneli su albanski mediji.\n- Ja nisam pristalica menjanja granica da bi se ispunili nacionalni kriterijumi Radi se o neophodnim prilagođavanjima da dve zemlje imaju više saradnje i uzajamnog poštovanja - rekao je Pahor.\nMeta je u razgovoru sa slovenačkim kolegom rekao da podržava dijalog između Kosova i Srbije, ali je dodao da je to pitanje odgovornost Kosova i da Albanija mora da izbegne bilo kakvo mešanje.\n- Albanija podržava nezavisnu državu Kosovo. Pitanje dijaloga je odgovornost koja pripada kosovskim liderima i svako uplitanje bi predstavljalo nedostatak poštovanja prema nezavisnim institucijama na Kosovu. Podržavam dijalog između Kosova i Srbije kao jedini način za jačanje odnosa između njih. Pošto je srpski narod odbacio i balkanski križar, odnos Albanije sa Srbijom je bio dobar i mi ćemo nastaviti da radimo na jačanju ovih bilateralnih odnosa, misleći da to takođe pomaže u dijalogu sa Kosovom, ali ja nikad ne preuzimam da predstavljam Kosovo po pitanjima koja ima sa Srbijom - rekao je Meta.


Predsjedavajući Predsjedništva Bosne i Hercegovine Šefik Džaferović razgovaraon je sa premijerom Republike Kosova Albinom Kurtijem.\nEkonomska saradnja Bosne i Hercegovine i Kosova nakon ukidanja taksi za proizvode iz BiH bila je tema telefonskog razgovora koji je upostavljenj na inicijativu premijera Kurtija, kako je saopšteno iz kabineta Džaferovića.\nPredsjedavajući Džaferović je pozdravio ovu odluku kosovskih vlasti, ocijenivši je značajnom za privredu Bosne i Hercegovine.\nDžaferović je naglasio da je, bez obzira što pitanje priznanja Republike Kosova nije riješeno, jer o tome u Bosni i Hercegovini ne postoji konsenzus, potrebno unaprijediti ekonomsku saradnju i pojednostaviti procedure za slobodan protok ljudi, roba, usluga i kapitala.\nSagovornici su se saglasili da je neprihvatljivo da Bosna i Hercegovina i Kosovo u tom pogledu imaju najrigidniji odnos u regiji.\nPredsjedavajući Džaferović je naglasio da podržava dijalog Srbije i Kosova pod okriljem EU i uz podršku SAD-a, s nadom da će to dovesti do konačnog rješenja.


Pranje novca | Studenti.rs\nDodao: millica__la dana 31/5/19 • Svrstano u: Bankarstvo/Finansije,Diplomski radovi,Ekonomija\nPranje novca je proces prikrivanja ilegalnih izvora prihoda ostvarenih putem krivičnih radnji, u cilju uključivanja tih prihoda u tokove legitimnog finansijskog poslovanja. Pitanje pranja novca je integralno povezano sa problemima korupcije, organizovanog kriminala, finansijske prevare, šverca i drugih krivičnih dela usmerenih na ostvarivanje profita. Ovaj problem uzrokuje ozbiljne posledice ukoliko se ne rešava na adekvatan način. Sposobnost kriminalaca da prikupe i legitimiziraju dobit može dovesti do podrivanja demokratskih institucija i zloupotrebe ekonomskih sistema. Ilegalno stečeni prihodi omogućavaju kriminalcima da razviju svoju političku i ekonomsku moć i to na račun poštenih građana i legitimnog poslovanja. Prljavim novcem se smatra svaki novac koji je stečen kaznenim delom i sva imovina koja proizilazi iz tog novca. To znači da pranje novca bez prethodne kriminalne aktivnosti ne postoji. Zemlje koje na adekvatan način ne rešavaju pitanje pranja novca su ustanovile da se zvaničnici u tim zemljama podložniji korupciji. Prema tome, programi za borbu protiv pranja novca predstavljaju i više od jednostavnog sredstva za sprovođenje zakona, koji se koristi u slučaju prihoda stečenih krivičnim radnjama, oni predstavljaju suštinske komponente u procesu zaštite demokratskih i ekonomskih sloboda svake zemlje.\nStudije MMF-a pokazale su da neto prihod od ovakvih radnji doseže visinu 500-1000 milijardi $, što je skoro 2% svetskog društvenog prihoda. Stručnjaci MMF-a smatraju da je ukupna vrednost sredstava pranja novca mnogo veća nego bruto društveni proizvod u mnogim zemljama. Neretko organi vlasti dolaze u situaciju da ih podrivaju organizovani kriminal i korupcija, ukoliko nema adekvatnih zakona i procedura za rešavanje ovog pitanja, koje se tiče sprečavanja, otkrivanja, istraživanja i preduzimanja zakonskih mera u slučajevima pranja novca. Savremeno pranje novca podrazumeva:\n– Stalno unapeđivanje načina pranja novca putem primene sofisticiranih tehnika i metoda;\n– Veće investiranje sredstava stečenih od narkotika, terorizma i drugih nezakonitih radnji u zakonite poslove, sa ciljem povećanja iznosa predmetnih sredstava i maskiranja toka kojim se kretao novac;\n– Instrumentalizacija mreže za pranje novca, koje su spojile više zemalja i finansijskih centara;\n– Namerno mešanje zakonskih i nezakonskih sredstava sa ciljem da se osujeti ulazak u trag novcu pri reviziji zvaničnih istražnih vlasti, zatim piveća aktivnost pranja novca kod trgovaca deonicama koji rade sa nezakonitim sredstvima. Posle prolaska kroz finansijski tok, sredstva više nemaju veze sa njihovom početnom nezakonitom aktivnošću.


Liverpul odbio smeštaj u Dohi i to sa dobrim razlogom! - Sportske.net\nLiverpul odbio smeštaj u Dohi i to sa dobrim razlogom!\nŠampiona Evrope čekaju duelu u okviru klupskog svetskog prvenstva.\nMiljenik Kopa napušta Liverpul?Etkinson pravio haos, Liverpul dva puta oštećen na današnjoj utakmici!Ponovo VAR na udaru, Liverpul žestoko oštećen?Premijer liga - Liverpul se nikad ne predaje, Voker okrenuo "Svece", Arsenal opet razočarao!Neverovatno, Liverpul u istom danu igra dve utakmice - "Tobdžije" dobijaju drugu šansu?\n"Redsi" će imati veoma naporan decembar pošto ih pored ligaških duela i kup takmičenja čeka i takmičenje u Kataru gde dolaze na klupsko svetsko prvenstvo kao šampiona Lige šampiona.\nPrvu utakmicu Klopovi puleni igraju 18. decembra pošto predstavnik Evrope počinje takmičenje u polufinalu. Ipak, "redsi" su se već našli u problemu sa organizatorima turnira pošto su odbili smeštaj koji je bio predviđen za njih.\n"Redsima" je bio ponuđen boravak u hotelu sa pet zvezdica na veštačkom ostrvu koji se naziva Biser. Čelnici kluba sa "Enfilda" su odbili smeštaj u hotelu Marsa Malaz Kempinski zbog ranijih pisanja engleskih medija kako se pomenuta građevina gradila na uštrb ljudskih prava.\nNavodno su zgradu hotela gradili imigranti koji su radili u smenama od po dvanaest sati na temperaturi od 45 stepeni pritom zarađujući osam funti po danu.\nLiverpul je obavestio FIFA i čelnike Katara o svojo odluci, dok će novi smeštaj potražiti na kopnu u hotelu koji nije propraćen ovakvim pričama.


PORTAL: Minut nerada poslanika plaćamo 200 evra\nJalova disciplina vladajuće koalicije\nS druge strane, poslanici vladajuće koalicije zagrejali su skupštinske klupe, ali im to nije mnogo pomoglo jer tokom četiri meseca zasedanja zbog blokade Skupštine još uvek nisu uspeli da nađu način da usvoje zakone koji su uslov za stavljanje Srbije na belu šengensku listu. Najpredaniji poslanik je demokrata Radoslav Milovanović iz poslaničke grupe „Za evropsku Srbiju“. Milovanović je u skupštinskoj klupi proveo 134 sata i 18 minuta, odnosno 8.058 minuta, što je za 8.023 minuta više nego što je za isto vreme u sali proveo Veran Panić iz SRS. Na osnovu vremena provedenog u Sali, računica pokazuje da Milovanovićev minut poreski obveznici plaćaju 64,5 dinara, što je 230 puta manje od onoga koliko vredi Panićev minut. Čisto poređenja radi, minimalni minut rada u Srbiji košta 1,21 dinar, dok je sat minimalno plaćen 73 dinara. I drugo mesto na listi, ne računajući predsednicu Skupštine, drži poslanik ZES iz Demokratske stranke Aleksandar Janković koji je u sali proveo 131 sat i tri minuta, dok je treći poslanik SPS Milan Nikolić iz Vranja koji je u klupi proveo 126 sati i 24 minuta. Među prvih pet revnosnih poslanika su još dvoje iz redova demokrata - Biljana Hasanović-Korać i Dragoslav Božović.\nOd šefova poslaničkih klubova najviše vremena u parlamentu provela je Nada Kolundžija, šefica poslaničke grupe „Za evropsku Srbiju“.\nTodorović u sali tri sata\nU sali je tokom četiri meseca od formiranja parlamenta bila 96 sati i 57 minuta, dok su na začelju tabele bivše stranačke kolege Tomislav Nikolić i Dragan Todorović. Šef nove poslaničke grupe „Napred Srbijo“ je u sali proveo nešto manje od jednog radnog dana - samo šest sati i 52 minuta, dok je Todorovića više vremena provodio na vezi sa Šešeljem nego u Sali pa je rezultat bio - tri sata i šest minuta. Od njega je lošije pozicioniran na tabeli šef poslaničke grupe NS Velimir Ilić sa dva sata 43 minuta ili 163 minuta, ali je on poslanik u Skupštini postao tek u julu.\nPalma i Stevanović redovni\nGradonačelnik Kragujevca Veroljub Stevanović, koji je na listi G17 plus, i predsednik opštine Jagodina i Dragan Marković Palma iz JS pokušavaju da izbalansiraju svoje obaveze u gradovima odakle dolaze i republičkom parlamentu. Iako dupliraju funkcije, Stevanoviću je pošlo za rukom da u sali bude 45 sati i 47 minuta, odnosno 2.747 minuta, dok je Marković češće u Jagodini pošto je u Skupštini Srbije proveo 30 sati i 56 minuta, odnosno 1.856 minuta.\nОбјавио ADMIN у 10:59


U moru ponuda, izgleda da je samo jedna konkretna za Sergeja - Admiral Bet SPORT\nU moru ponuda, izgleda da je samo jedna konkretna za Sergeja\nMarko Kulić Posted on 7. jula 2019. 15:00 7. jula 2019. 14:47\nSvi su upoznati sa transfer sapunicom zvanom "hoće li Sergej Milinković-Savić otići iz Lacija?" koja traje minimum više od godinu dana. Kako prenose italijanski mediji, izgleda da ni od interesovanja Mančester Junajteda nema ništa.\nJedini klub koji se prema "Gazeti delo Sport" baš interesuje za srpskog ofanzivnog vezistu je Pari Sen Žermen. Italijani demantuju da se Mančester uopšte interesovao za fudbalera Lacija i naglašavaju da je za sada šampion Francuske jedini koji se raspituje za reprezentativca Srbije.\nInteresovanje PSŽ-a za Sergeja Milinković-Savića datira još od zime prošle godine. Međutim, sapunica oko budućeg statusa srpskog fudbalera još uvek traje i još uvek joj se ne zna kraj.\nTagovi : lacio, psž, sergej milinković-savić\nZajon se povredio, Nju Orleans ne rizikuje - kraj Letnje lige\nMiks šampiona: Serena i Endi zadovoljni nakon zabave na terenu


Prema preliminarnoj oceni Republičkog zavoda za statistiku, realni međugodišnji pad bruto domaćeg proizvoda u trećem tromesečju 2012, u cenama prethodne godine, iznosio je 2,2%.\nIndustrijska proizvodnja je u septembru, prema desezoniranim podacima, imala pad od 3,2% u odnosu na prethodni mesec, dok je u odnosu na isti mesec prethodne godine bila niža za 6,8%. Posmatrano po sektorima, međugodišnji pad u prerađivačkoj industriji iznosi 5,9%, u rudarstvu 11,4% i u snabdevanju električnom energijom, gasom i parom 8,7%.\nPrerađivačka industrija je, prema desezoniranim podacima, u septembru zabeležila pad od 3,6%. U okviru prerađivačke industrije, desezonirano posmatrano, najveći negativan doprinos ukupnoj industriji potiče od proizvodnje koksa i derivata nafte, proizvodnje prehrambenih proizvoda i proizvodnje osnovnih metala. S druge strane, najveći pozitivan doprinos ukupnoj industriji dali su proizvodnja metalskih proizvoda osim mašina i proizvodnja farmaceutskih proizvoda i preparata.\nPromet robe u trgovini na malo je u septembru na međugodišnjem nivou bio realno niži za 4,6%.\nPrema desezoniranim podacima Republičkog zavoda za statistiku, u septembru je, izraženo u evrima, zabeležen rast izvoza robe od 4,4%, kao i pad uvoza od 1,2%. Međugodišnje posmatrano, u septembru je robni izvoz, izražen u evrima, povećan za 8,6%, dok je uvoz smanjen za 5,0%.\nIzvor: Press služba Narodne banke Srbije, 31.10.2012.


Podmlađena Srbija poražena od Tajlanda u Ligi nacija - SPORTSKI ŽURNAL\n11 juni, 2019 7\nŽenska odbojkaška reprezentacija Srbije izgubila je od Tajlanda sa 3:0 (25:22, 25:23, 25:21), na početku četvrtog vikenda Lige nacija\nSrbija je u Tokiju igrala u podmlađenom sastavu, a Kovačević je vodio ekipu umesto selektora Zorana Terzića.\nNajefikasnija protiv Tajlanda bila je Sara Lozo sa 12 poena, po 11 su postigle Katarina Lazović i Milica Kubura, 10 Maja Aleksić, osam Maja Savić, a po jedan Mila Đorđević i Ana Pejičić.\n"Ponosna sam na ekipu. Mnogo smo mlađe od svih ostalih selekcija. Više od pola njih je debitovalo za seniorsku reprezentaciju u ovom duelu", kazala je Maja Aleksić.\nNaredni rival srpskim odbojkašicama biće domaćin Japan, a taj meč će se igrati sutra od 12,10 časova.\nŽenska reprezentacija Srbije posle 10 igranih utakmica ima po pet pobeda i poraza u Ligi nacija.\nSrbija jača za Jovovića i Luburića u Portugaliji\nSrbija uz sjajnu podršku sa tribina bolja od Kanade u Otavi\nSrpkinje sjajne na startu turnira u Kortrajku, Poljskoj ni set\njoco · 11 juni, 2019 12:43\nJa sam gledao samo set i po ali jih je bilo lepo gldati bez obzira na poraz i ne samo ovu utakmicu.Lepo je gledati ovu srbsku mladost.\ndule astro · 11 juni, 2019 16:14\nKoliko god ovo takmičenje bilo naporno, ipak je ovo odlična prilika da se testiraju novi igrači i da se vidi ko koliko vredi.\ndule astro 2 · 14 juni, 2019 10:32\nDa li su testovi novih igracica uspeli i kakvi su rezultati???\nKoci · 12 juni, 2019 00:59\nKo placa vise ovo brukanje muske i zenske reprezentacije\nMilos · 12 juni, 2019 11:31\nTi ne placas sigurno, tako da opusteno samo!\nnele · 12 juni, 2019 12:43\nKoje brukanje, zivota ti?!\nPa kada svetske prvakinje · 12 juni, 2019 16:18\nI prve na FIVB rang listi izgube od ekipe koja je na 14, mestu iste liste je bruka.


EK o vakcinaciji u SRB: Saradnja među susedim uvek dobrodošla\nTanjug 29. marta 2021. 16:07\nBRISEL – Saradnja i podrška među susedima je uvek dobrodošla, ocenjuju u Evropskoj komisiji povodom informacija da je Srbija tokom vikenda otvorila svoje centre za vakcinaciju protiv Kovid 19 za građne regiona.\nU Komisiji navode da ostaju fokusirani na to kako EU može da pomogne svoji susedima da se vakcinišu.\n„Isporuka vakcina za zemlje Zapasnog Balkana je veliki prioritet za Evropsku komisiju i predsedsednicu Ursulu fon der Lajen. Tokom ovog vikenda ona je razgovarala sa lidrima zemlja Zapadnog Balkna o isporuci vakcina čiju je kupovinu obezbedila EU, a koje bi trebalo da prvenstveno stignu do zdravstvenih radnika i najugroženjih građana u tim zemljama“, kayla je portparolka Komisije, Dana Spinat.\nU Evropskoj komisiji podsećaju da rade na nabavci vakcina za zemlje Zapadnog Balkana kroz instrument Kovaks, ali i kroz direktnu bilateralnu isporuku vakcina nabavljenih za zemlje članice.\n„O direktnoj isporuci vakcina iz EU za Zapadni Balkna se još razgovara i tu ne možemo da iznosimo više detalja. Razgovara se i sa prozvođačima vakcina koji treba da pristanu na te isporuke”, kaže portparolka EK, Ana Pisonero.\nPisonero podseća da su tokom vikenda,i z međunarodnog instrumenta Kovaks, koga finasira i EU, stigle vakcine u Crnu Goru, Severnu Makedoniju i na Kosovo.\n”To su prve isporukuke iz Kovaksa ovim zemljma i sve su dobile po 24.000 doza AstraZeneke. Prethodno Albanija i BiH su dobile svoje prve vakcine preko Kovaksa”, rekla je Pisonero.


Trezić najavio smanjenje plata igračima Zvezde\nApril 01, 2020 10:07\nGeneralni direktor FK Crvena zvezda Zvezdan Terzić izjavio je da će crveno-beli morati da smanje troškove na najminimalniju moguću meru, a kako je rekao u intervju za Sportski žurnal, u skladu s tim će i plate fudbalerima biti umanjene.\nTerezić je istakao i da će razgovarati sa svakim igračem pojedinačno i da će im predočiti preporuke FIFA da se u tri meseca plate redukuju na 50 odsto, kao i da tu neće biti mnogo prostora za pregovore, već varijanta "uzmi ili ostavi".\n"Ono što sledi u naredna dva dana je razgovor sa svakim igračem, upoznaćemo ih sa situacijom. Predočićemo koja je preporuka FIFA, a to je da se smanje plate na 50 odsto u ova tri meseca. Razgovaraćemo o finansijskoj perspektivi Zvezde zbog svih ovih problema. I sigurno neće osetiti samo u Zvezdi, u svim klubovima Evrope redukcija plata je nešto što sledi", rekao je Trezić u razgovoru za Sportski žurnal.\nTerzić se osvrnuo i na konstataciju da je u nekim klubovima već bilo negodovanja zbog smanjenja plata.\n"Nije to obaranje ruku izmedu igrača i kluba, predočićemo koji je maksimum što može da se plati da se ne uruši Zvezda kao sistem. Neće biti mnogo prostora za razgovor, varijanta je uzmi ili ostavi. Za tri meseca je prelazni rok, čeka nas razlaz sa nekim igračima, pa i onima koji ne budu prihvatili. Igrači, medutim, moraju da budu svesni da i njihovi potencijalno novi klubovi primenjuju iste ekonomske mere", zaključio je Terzić.\nSrbija poražena u polufinalu EP 11\nOdbojkaši Slovenije bolji od Poljaka za finale EP 15\nOdbojkaši Srbije protiv Italije za finale EP 18\nMladi vaterpolisti Srbije u finalu Evropskog prvenstva 14\nPrvenac Meniga i Gomešova „bomba“ za pobedu Partizana! 23\nGračanica: Protest meštana i porodice pretučenog mladića, zahtevaju kazne za napadače 12814